2014R1321 — MT — 27.07.2015 — 001.003

Dan id-dokument ġie magħmul bil-ħsieb li jintuża bħala għodda ta’ dokumentazzjoni u l-istituzzjonijiet ma jassumu l-ebda responsabbiltà għall-kontenut tiegħu

►B REGOLAMENT TAL-KUMMISSJONI (UE) Nru 1321/2014 tas-26 ta' Novembru 2014 dwar il-kontinwità tal-ajrunavigabbiltà ta' inġenji tal-ajru u prodotti, partijiet u tagħmir ajrunawtiċi, u dwar l-approvazzjoni ta' organizzazzjonijiet u persunal involut f'dan ix-xogħol (Riformulazzjoni) (Test b'rilevanza għaż-ŻEE) (ĠU L 362 17.12.2014, p. 1)

Emendat bi:





Ikkoreġut b'









▼B

REGOLAMENT TAL-KUMMISSJONI (UE) Nru 1321/2014

tas-26 ta' Novembru 2014

dwar il-kontinwità tal-ajrunavigabbiltà ta' inġenji tal-ajru u prodotti, partijiet u tagħmir ajrunawtiċi, u dwar l-approvazzjoni ta' organizzazzjonijiet u persunal involut f'dan ix-xogħol

(Riformulazzjoni)

(Test b'rilevanza għaż-ŻEE)







IL-KUMMISSJONI EWROPEA, Wara li kkunsidrat it-Trattat dwar il-Funzjonament tal-Unjoni Ewropea, Wara li kkunsidrat ir-Regolament (KE) Nru 216/2008 tal-Parlament Ewropew u tal-Kunsill tal-20 ta' Frar 2008 dwar regoli komuni fil-kamp tal-avjazzjoni ċivili u li jistabblixxi Aġenzija Ewropea tas-Sikurezza tal-Avjazzjoni, u li jħassar id-Direttiva tal-Kunsill 91/670/KEE, ir-Regolament (KE) Nru 1592/2002 u d-Direttiva 2004/36/KE ( 1 ), u b'mod partikolari l-Artikolu 5(5) u 6(3) tieghu, Billi: (1) Ir-Regolament tal-Kummissjoni (KE) Nru 2042/2003 tal-20 ta' Novembru 2003 dwar il-kapaċità kontinwata li jintużaw fl-ajru ta' inġenji tal-ajru u prodotti, partijiet u tagħmir ajrunawtiku, u dwar l-approvazzjoni ta' organizzazzjonijiet u persunal involut f'dan ix-xogħol ( 2 ) ġie emendat sostanzjalment diversi drabi ( 3 ). Billi għandhom isiru iżjed emendi, għandu jiġi riformulat fl-interess taċ-ċarezza. (2) Ir-Regolament (KE) Nru 216/2008 jistabbilixxi rekwiżiti komuni essenzjali biex jipprovdi għal livell uniformi għoli ta' sikurezza fl-avjazzjoni ċivili u l-protezzjoni tal-ambjent; jeħtieġ lill-Kummissjoni li tadotta r-regoli ta' implimentazzjoni neċessarji biex tiżgura l-applikazzjoni uniformi tagħhom; jistabbilixxi l-Aġenzija dwar is- Sikurezza fl-Avjazzjoni Ċivili (hawnhekk iżjed 'il quddiem imsejħa “l-Aġenzija”) biex tassisti lill-Kummissjoni fl-iżvilupp ta' dawk ir-regoli ta' implimentazzjoni. (3) Huwa meħtieġ li jiġu stabbiliti rekwiżiti tekniċi komuni u proċeduri amministrattivi biex jiżguraw il -kontinwità tal-ajrunavigabbiltà ta' inġenji tal-ajru u prodotti, partijiet u tagħmir ajrunawtiku b'konformità mar-Regolament (KE) Nru 216/2008. (4) L-organizzazzjonijiet u l-persunal involuti fil-manutenzjoni ta' prodotti, partijiet u tagħmir għandhom ikunu meħtieġa jikkonformaw ma' ċerti rekwiżiti tekniċi biex ikunu jistgħu juru l-kapaċitajiet tagħhom u l-mezzi biex iwettqu l-obbligi u l-privileġġi assoċjati tagħhom; il-Kummissjoni hi meħtieġa li tistabbilixxi miżuri biex jiġu speċifikati l-kondizzjonijiet tal-ħruġ, iż-żamma, l-emendi, is-sospensjoni u r-revoka ta' ċertifikati li jikkonfermaw dik il-konformità. (5) Il-ħtieġa li tiġi żgurata l-uniformità fl-applikazzjoni ta' rekwiżiti tekniċi komuni fil-kamp tal-kontinwità tal-ajrunavigabbiltà ta' partijiet u tagħmir ajrunawtiku titlob li jiġu segwiti proċeduri komuni mill-awtoritajiet kompetenti biex jivverifikaw l-osservanza ta' dawn ir-rekwiżiti; l-Aġenzija għandha tiżviluppa speċifikazzjonijiet ta' ċertifikazzjoni biex tiffaċilita l-uniformità regolatorja neċessarja. (6) Hu neċessarju li tiġi rikonoxxuta l-validità kontinwata ta' ċertifikati maħruġa qabel il-bidu fis-seħħ tar-Regolament (KE) Nru 2042/2003, skont l-Artikolu 69 tar-Regolament (KE) Nru 216/2008. (7) L-Artikolu 5 tar-Regolament (KE) Nru 216/2008 li jittratta dwar ajrunavigabbiltà ġie estiż sabiex jinkludi l-elementi tal-evalwazzjoni tal-adegwatezza operattiva fir-regoli ta' implimentazzjoni għaċ-ċertifikazzjoni tat-tip. (8) L-Aġenzija Ewropea tas-Sikurezza tal-Avjazzjoni (“l-Aġenzija”) sabet li kien meħtieġ li jiġi emendat ir-Regolament tal-Kummissjoni (UE) Nru 748/2012 ( 4 ) sabiex ikun possibbli għall-Aġenzija li tapprova d-dejta tal-adegwatezza operattiva bħala parti mill-proċess taċ-ċertifikazzjoni tat-tip. (9) Id-dejta tal-adegwatezza operattiva għandha tinkludi elementi ta' taħriġ obbligatorji għat-taħriġ tal-klassifikazzjoni tat-tip tal-persunal li jiċċertifika l-manutenzjoni. Dawk l-elementi għandhom ikunu l-bażi għall-iżvilupp ta' korsijiet ta' taħriġ tat-tip. (10) Ir-rekwiżiti relatati mal-istabbiliment tal-korsijiet dwar il-klassifikazzjoni tat-tip għall-persunal li jiċċertifika. (11) L-Aġenzija ħejjiet abbozz ta' regoli ta' implimentazzjoni dwar il-kunċett ta' dejta tal-adegwatezza operattiva u ressqithom bħala opinjoni ( 5 ) lill-Kummissjoni skont l-Artikolu 19(1) tar-Regolament (KE) Nru 216/2008. (12) Il-miżuri previsti b'dan ir-Regolament huma skont l-Opinjoni tal-Kumitat tal-Aġenzija dwar is-Sikurezza fl-Avjazzjoni Ewropea ( 6 ) stabbilit bl-Artikolu 65(1) tar-Regolament Regulation (KE) Nru 216/2008, Billi: ADOTTAT DAN IR-REGOLAMENT:







Artikolu 1

Għan u kamp ta' applikazzjoni

1. Dan ir-Regolament jistabbilixxi r-rekwiżiti tekniċi komuni u l-proċeduri amministrattivi biex jiżguraw il-kontinwità tal-ajrunavigabbiltà ta' inġenji tal-ajru, inkluż kull komponent li għandu jitwaħħal miegħu, li huma:

(a) reġistrati fi Stat Membru; jew

(b) reġistrati f'pajjiż terz u użati minn operatur li dwaru Stat Membru jiżgura superviżjoni tal-operazzjonijiet.

2. Il-paragrafu 1 ma għandux japplika għal inġenji tal-ajru li s-superviżjoni tas-sikurezza regolatorja tiegħu ġiet trasferita lil pajjiż terz u li ma humiex użati minn operatur tal-UE, jew għal inġenji tal-ajru msemmija fl-Anness II tar-Regolament (EC) Nru 216/2008.

3. Id-dispożizzjonijiet ta' dan ir-Regolament rigward it-trasport kummerċjali bl-ajru huma applikabbli għat-trasportaturi tal-ajru liċenzjati kif imfissra bid-dritt tal-UE.

Artikolu 2

Tifsiriet

Fil-kamp ta' applikazzjoni tar-Regolament (EC) Nru 216/2008 għandhom jgħoddu t-tifsiriet li ġejjin:

(a) “inġenju tal-ajru” tfisser kull makkinarju li jista' jikseb sostenn fl-atmosfera mir-reazzjonijiet tal-arja ħlief reazzjonijiet tal-arja kontra il-wiċċ tal-art;

(b) “persunal li jiċċertifika” tfisser persunal responsabbli għar-rilaxx ta' inġenju tal-ajru jew ta' komponent wara l-manutenzjoni;

(c) “komponent” tfisser kull magna, skrejjen, parti jew tagħmir;

(d) “kontinwità tal-ajrunavigabbiltà” tfisser il-proċessi kollha li jiżguraw li, f'kull ħin tal-ħajja operattiva tiegħu, inġenju tal-ajru josserva r-rekwiżiti dwar l-ajrunavigabbiltà li jkunu fis-seħħ u jkun f'kondizzjoni ta' operazzjoni mingħajr periklu;

(e) “JAA” tfisser “l-Awtoritajiet Konġunti dwar l-Avjazzjoni”;

(f) “JAR” tfisser “ir-Rekwiżiti Konġunti dwar l-Avjazzjoni”;

(g) “inġenju tal-ajru kbir” tfisser inġenju tal-ajru, klassifikat bħala ajruplan b'massa massima għat-tluq ta' 5 700 kg, jew ħelikopter b'ħafna magni;

(h) “manutenzjoni” tfisser waħda minn dawn li ġejjin jew kombinament tagħhom: l-eżami bir-reqqa, it-tiswija, l-ispezzjoni, is-sostituzzjoni, l-modifika jew ir-rettifika ta' difett ta' inġenju tal-ajru jew komponent, ħlief l-ispezzjoni ta' qabel titjira;

(i) “organizzazzjoni” tfisser persuna fiżika, persuna legali jew parti minn persuna legali. Organizzazzjoni bħal din tista' tkun stabbilita f'aktar minn sit wieħed kemm jekk dan ikun jew ma jkunx fit-territorju tal-Istati Membri;

(j) “spezzjoni ta' qabel titjira” tfisser l-ispezzjoni li ssir qabel it-titjira biex tiżgura li l-inġenju tal-ajru hu kapaċi jagħmel it-titjira maħsuba;

(k) “inġenju tal-ajru ELA1” ifisser l-Inġenji tal-Ajru Ħfief Ewropej bl-ekwipaġġ li ġejjin: (i) ajruplan bil-mutur b'Massa Massima għat-Tluq (Maximum Take-off Mass — MTOM) ta' 1 200 kg jew inqas li mhuwiex ikklassifikat bħala inġenju tal-ajru kumpless li jaħdem b'mutur; (ii) glider jew glider bil-mutur b'MTOM ta' 1 200 kg jew anqas; (iii) ballun b'volum massimu ta' disinn ta' gass għall-irfigħ jew ta' arja sħuna ta' mhux aktar minn 3 400 m3 għal blalen tal-arja sħuna, 1 050 m3 għal blalen tal-gass, 300 m3 għal blalen tal-gass marbutin; (iv) ġifen tal-ajru maħsub għal mhux aktar minn erba' persuni u b'volum massimu ta' disinn ta' gass għall-irfigħ jew ta' arja sħuna ta' mhux aktar minn 3 400 m3 għal ġifen tal-arja sħuna u 1 000 m3 għal ġifen tal-gass.

▼M1

(ka) “inġenji tal-ajru tat-tip ELA2” tfisser l-inġenji tal-ajru “European Light Aircraft” bl-ekwipaġġi: (i) ajruplan b'Massa Massima ta' Tluq (take-off) (MTOM) ta' 2 000 kg jew inqas li mhuwiex ikklassifikat bħala inġenju tal-ajru kumpless li jaħdem bil-magni; (ii) glajder jew glajder bil-mutur b'MTOM ta' 2 000 kg jew inqas; (iii) ballun tal-arja; (iv) ġifen tal-ajru li jaħdem b'arja sħuna; (v) ġifen tal-ajru li jaħdem bil-gass li jikkonforma mal-karatteristiċi kollha li ġejjin: — toqol statiku massimu ta' 3 %, — forza propulsiva mhix diriġuta (għajr fid-direzzjoni opposta), — disinn konvenzjonali u sempliċi tal-istruttura, tas-sistema ta' kontroll u tas-sistema “ballonet”, u — kontrolli li ma jaħdmux bil-qawwa; (vi) Inġenju tal-ajru li jaħdem bir-rotors (Very Light Rotorcraft);

▼B

(l) “Inġenju tal-ajru LSA” (jiġifieri “Ajruplan Ħafif tal-Isports”) li għandu dawn il-karatteristiċi kollha: (i) Massa tat-Tluq Massima (MTOM) ta' mhux aktar minn 600 kg; (ii) veloċità massima tat-twaqqif tal-magna fil-konfigurazzjoni tal-inżul (VS0) ta' mhux aktar minn 45 knot fil-Veloċità fl-Ajru Kalibrata (CAS) għall-massa tat-tluq massima ċċertifikata u għaċ-ċentru tal-gravità l-aktar kruċjali tal-inġenju tal-ajru; (iii) kapaċità massima ta' postijiet għal mhux aktar minn żewġ persuni, inkluż il-pilota; (iv) magna waħda, mingħajr turbina, mgħammra bi skrun; (v) kabina mhux taħt pressjoni.

(m) “post ewlieni tan-negozju” tfisser is-sede ewlenija jew l-uffiċju rreġistrat tal-impriża li fih jitwettqu l-funzjonijiet finanzjarji ewlenin u l-kontroll operattiv tal-attivitajiet imsemmija f'dan ir-Regolament.

Artikolu 3

Rekwiżiti tal-kontinwità tal-ajrunavigabbiltà

1. Il-kontinwità tal-ajrunavigabbiltà ta' inġenji tal-ajru u komponenti għandha tiġi żgurata skont id-dispożizzjonijiet tal-Anness I (Parti-M).

2. L-organizzazzjonijiet u l-persunal involuti fil-kontinwità tal-ajrunavigabbiltà ta' inġenji tal-ajru u komponenti, inkluża l-manutenzjoni, għandhom josservaw id-dispożizzjonijiet tal-Anness I (Parti-M) u fejn xieraq dawk speċifikati fl-Artikoli 4 u 5.

3. B'deroga mill-paragrafu (1), l-issuktar tal-kontinwità tal-ajrunavigabbiltà ta' inġenji tal-ajru li għandhom permess għat-titjir jiġi żgurat abbażi ta' arranġamenti speċifiċi dwar l-isskutar tal-kontinwità tal-ajrunavigabbiltà kif inhu mfisser fil-permess għat-titjir maħruġ skont l-Anness I (Parti-21) għar-Regolament tal-Kummissjoni ( UE) 748/2012 ( 7 ).

▼M1

4. Il-programmi ta' manutenzjoni approvati f'konformità mar-rekwiżiti applikabbli qabel is-27 ta' Lulju 2015 għandhom jitqiesu approvati f'konformità mar-rekwiżiti stabbiliti f'dan ir-Regolament.

▼B

Artikolu 4

Approvazzjoni ta' organizzazzjoni ta' manutenzjoni

1. L-organizzazzjonijiet involuti fil-manutenzjoni ta' inġenji tal-ajru kbar jew inġenji tal-ajru użati għat-trasport kummerċjali bl-ajru, u ta' komponenti maħsuba biex jitwaħħlu magħhom, għandhom jiġu approvati skont id-dispożizzjonijiet tal-Anness II (Parti-145).

2. L-approvazzjonijiet dwar il-manutenzjoni maħruġa jew rikonoxxuti minn Stat Membru skont ir-rekwiżiti u l-proċeduri JAA u li jkunu validi qabel il-bidu fis-seħħ ta-Regolament (KE) Nru 2042/2003 għandhom jitqiesu bħala li nħarġu skont dan ir-Regolament.

3. Il-persunal kwalifikat biex iwettaq u/jew jikkontrolla test dwar il-kapaċità kontinwata li jintuża fl-ajru ta' strutturi u/jew komponenti ta' inġenju tal-ajru u liema test ma jħarbatx dawk l-istrutturi u/jew komponenti, fuq il-bażi ta' xi standard rikonoxxut minn Stat Membru qabel il-bidu fis-seħħ tar-Regolament (KE) Nru 2042/2003 bħala li jipprovdi livell ekwivalenti ta' kwalifika, jistgħu jkomplu jwettqu u/jew jikkontrollaw dawk it-testijiet.

4. Ċertifikati ta' ħruġ għall-użu u ċertifikati awtorizzati ta' ħruġ għall-użu maħruġa qabel id-data li fiha jidħol fis-seħħ ir-Regolament (KE) Nru 1056/2008 minn organizzazzjoni ta' manutenzjoni approvata skont ir-rekwiżiti ta' Stat Membru għandhom jitqiesu ekwivalenti għal dawk mitluba skont il-punti M.A.801 u M.A.802 tal-Anness I (Parti M) rispettivament.

Artikolu 5

Persunal li jiċċertifika

1. Il-persunal li jiċċertifika għandu jkun ikkwalifikat skont id-dispożizzjonijiet tal-Anness III (Parti-66), barra minn kif stabbilit fil-punti M.A.606(h), M.A.607(b), M.A.801(d) u M.A.803 tal-Anness I (Parti-M) u fil-punt 145.A.30(j) u l-Appendiċi IV ta l-Anness II (Parti-145).

2. Kull liċenzja għall-manutenzjoni ta' inġenji tal-ajru u, jekk ikun hemm, il-limitazzjonijiet tekniċi assoċjati ma' dik il-liċenzja, maħruġa jew rikonoxxuti minn Stat Membru skont ir-rekwiżiti u l-proċeduri JAA u li jkunu validi fil-ħin tal-bidu fis-seħħ tar-Regolament (KE) Nru 2042/2003, jitqiesu li jkunu ġew maħruġa skont dan ir-Regolament.

3. Il-persunal li jiċċertifika, li jkollu liċenzja maħruġa f'konformità mal-Anness III (Parti-66) f'kategorija/subkategorija partikolari, huwa meqjus li għandu l-privileġġi deskritti fil-punt 66.A.20(a) ta' l-istess Anness korrispondenti għat-tali kategorija/subkategorija. Ir-rekwiżiti bażiċi tal-għarfien li jikkorrispondu għal dawn il-privileġġi ġodda għandhom jitqiesu li ġew issodisfati għall-fini li tiġi estiża din il-liċenzja għal kategorija/subkategorija ġdida.

4. Il-persunal li jiċċertifika, li jkollu liċenzja li tinkludi inġenji tal-ajru li ma jeħtiġux klassifikazzjoni tat-tip individwali, jista' jkompli jeżerċita l-privileġġi tiegħu sal-ewwel tiġdid jew tibdil, meta l-liċenzja tinqaleb skont il-proċedura deskritta fil-punt 66.B.125 tal-Anness III (Parti-66) għall-klassifikazzjonijiet definiti fil-punt 66.A.45 ta' l-istess Anness.

5. Ir-rapporti ta' tibdil u r-rapport ta' punteġġi ta' eżamijiet konformi mar-rekwiżiti applikabbli qabel ma r-Regolament (UE) Nru 1149/2011 beda japplika għandhom jitqiesu konformi ma' dan ir-Regolament.

6. Sakemm dan ir-Regolament jispeċifika r-rekwiżiti għall-persunal li jiċċertifika:

(i) għal inġenji tal-ajru minbarra ajruplani u ħelikopters;

(ii) għal komponenti;

ir-rekwiżiti fis-seħħ fl-Istat Membru rilevanti għandhom ikomplu japplikaw, ħlief għall-organizzazzjonijiet tal-manutenzjoni li jinsabu barra l-Unjoni Ewropea, li fil-każ tagħhom ir-rekwiżiti għandhom ikunu approvati mill-Aġenzija.

Artikolu 6

Rekwiżiti ta' organizzazzjonijiet li jipprovdu taħriġ

1. L-organizzazzjonijiet li huma involuti fit-taħriġ ta' persunal imsemmija fl-Artikolu 5 għandhom jiġu approvati skont l-Anness IV (Parti-147) biex ikunu intitolati:

(a) imexxu korsijiet rikonoxxuti ta' taħriġ bażiku; u/jew

(b) imexxu taħriġ ta' tip rikonoxxut; u

(c) jagħmlu eżamijiet; u

(d) joħorġu ċertifikati ta' taħriġ.

2. Kull approvazzjoni għal organizzazzjoni ta' taħriġ fuq il-manutenzjoni maħruġa jew rikonoxxuta minn Stat Membru skont ir-rekwiżiti u l-proċeduri JAA li tkun valida meta jibda jseħħ ir-Regolament (KE) Nru 2042/2003 għandha titqies li tkun ġiet maħruġa skont dan ir-Regolament.

6. Il-korsijiet ta' taħriġ tat-tip approvati qabel l-approvazzjoni tas-sillabu minimu tat-taħriġ dwar il-klassifikazzjoni tat-tip tal-persunal li jiċċertifika fid-dejta tal-adegwatezza operattiva tat-taħriġ għat-tip rilevanti skont ir-Regolament (UE) Nru 748/2012 għandhom jinkludu l-elementi rilevanti definiti fil-parti obbligatorja ta' dik id-dejta tal-adegwatezza operattiva mhux aktar tard mit-18 ta' Diċembru 2017, jew fi żmien sentejn wara li d-dejta tal-adegwatezza operattiva ġiet approvata, skont liema minnhom taħbat l-aħħar.

Artikolu 7

Ir-Regolament (KE) Nru 2042/2003 qed jitħassar.

Referenzi għar-Regolament imħassar għandhom jinftiehmu bħala referenzi għal dan ir-Regolament u għandhom jinqraw skont it-tabella ta' korrelazzjoni fl-Anness VI.

Artikolu 8

Dħul fis-seħħ

1. Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.

2. B'deroga mill-paragrafu 1, l-Istati Membri jistgħu jagħżlu li ma japplikawx:

(a) għall-manutenzjoni ta' ajruplani mingħajr pressa b'magna bil-pistuni ta' 2 000 kg MTOM jew inqas mhux involuti fit-trasport kummerċjali bl-ajru sat-28 ta' Settembru 2014, ir-rekwiżit li jkun hemm persunal li jiċċertifika kkwalifikat skont l-Anness III (Parti-66) li jinsab f'dawn id-dispożizzjonijiet: — punti M.A.606(g) u M.A.801(b)2 tal-Anness I (Parti-M), — punti 145.A.30(g) u (h) tal-Anness II (Parti-145);

(b) għall-manutenzjoni ta' ajruplani ELA1 li m'humiex involuti fit-trasport kummerċjali bl-ajru, sat- ►M1 28 ta' Settembru 2016 ◄ : (i) ir-rekwiżit għall-awtorità kompetenti sabiex toħroġ liċenzji għall-manutenzjoni ta' inġenji tal-ajru f'konformità mal-Anness III (Parti-66), bħala ġodda jew mibdula skont il-punt 66.A.70 ta' l-istess Anness. (ii) ir-rekwiżit li jkun hemm persunal li jiċċertifika kkwalifikat skont l-Anness III (Parti-66) li jinsab f'dawn id-dispożizzjonijiet: — punti M.A.606(g) u M.A.801(b)2 tal-Anness I (Parti-M), — punti 145.A.30(g) u (h) tal-Anness II (Parti-145).

3. Meta Stat Membru jagħmel użu mid-dispożizzjonijiet tal-paragraf 2 għandu javża lill-Kummissjoni u lill-Aġenzija.

4. Għall-fini tal-limiti ta' żmien li jinsabu fil-punti 66.A.25, 66.A.30 u fl-Appendiċi III tal-Anness III (Parti-66) relatati mal-eżamijiet ta' għarfien bażiku, l-esperjenza bażika, it-taħriġ teoretiku u l-eżamijiet tat-tip, it-taħriġ u l-evalwazzjoni prattika, l-eżamijiet tat-tip u t-taħriġ fuq ix-xogħol li jitlesta qabel ma ir- ►M1 Regolament (UE) Nru 1149/2011 ◄ beda japplika, il-bidu taż-żmien għandu jkun id-data li fiha beda japplika ir- ►M1 Regolament (UE) Nru 1149/2011. ◄

5. L-Aġenzija għandha tissottometti opinjoni lill-Kummissjoni li tinkludi proposti għal sistema sempliċi u proporzjonata għall-ħruġ ta' liċenzji għal persunal li jiċċertifika involut fil-manutenzjoni ta' ajruplani ELA1, kif ukoll inġenji tal-ajru oħrajn minbarra ajruplani u ħelikopters.

▼M1

6. Bis-saħħa tad-deroga mill-paragrafu 1:

(a) L-awtoritajiet kompetenti jew, fejn applikabbli, organizzazzjonijiet jistgħu jkomplu joħorġu ċ-ċertifikati, il-ħarġa preċedenti, kif stipulat fl-Appendiċi III tal-Anness I (il-Parti-M) jew l-Appendiċi II u l-Appendiċi III tal-Anness IV (il-Parti-147) tar-Regolament (UE) Nru 1321/2014, fis-seħħ qabel is-27 ta' Lulju 2015, sal-31 ta' Diċembru 2015.

(b) Iċ-ċertifikati maħruġa qabel l-1 ta' Jannar 2016 jibqgħu validi sa meta jinbidlu, jiġu sospiżi jew revokati.

▼B

Artikolu 9

Miżuri tal-Aġenzija

1. L-Aġenzija għandha tiżviluppa mezzi aċċettabbli ta' konformità (minn hawn 'il quddiem imsejħa “MAK”) li l-awtoritajiet kompetenti, l-organizzazzjonijiet u l-persunal ikunu jistgħu jużaw sabiex juru konformità mad-dispożizzjonijiet tal-Annessi ta' dan ir-Regolament.

2. Il-MAK maħruġa mill-Aġenzija la għandhom jintroduċu rekwiżiti ġodda u lanqas itaffu r-rekwiżiti tal-Annessi ta' dan ir-Regolament.

3. Mingħajr preġudizzju għall-Artikoli 54 u 55 tar-Regolament (KE) Nru 216/2008, meta jintużaw il-mezzi aċċettabbli ta' konformità maħruġa mill-Aġenzija, ir-rekwiżiti relatati tal-Annessi ta' dan ir-Regolament għandhom jitqiesu li huma ssodisfati mingħajr ebda prova oħra.

Dan ir-Regolament jorbot fl-intier tiegħu u huwa applikabbli direttament fl-Istati Membri kollha.









ANNESS I

(Parti-M)

WERREJ M.1 TAQSIMA A — REKWIŻITI TEKNIĊI SOTTOPARTI A — ĠENERALI M.A.101 Ambitu SOTTOPARTI B — RESPONSABBILTÀ M.A.201 Responsabbiltajiet M.A.202 Rappurtar tal-okkorrenzi SOTTOPARTI C — IL-KONTINWITÀ TAL-AJRUNAVIGABBILTÀ M.A.301 Kompiti tal-kontinwità tal-ajrunavigabbiltà M.A.302 Programm ta' Manutenzjoni tal-Inġenji tal-Ajru M.A.303 Direttivi dwar l-ajrunavigabbiltà M.A.304 Dejta għal modifiki u tiswijiet M.A.305 Sistema ta' reġistrazzjoni tal- tal-kontinwità tal-ajrunavigabbiltà tal-inġenju tal-ajru M.A.306 Is-sistema tar-reġistru tekniku tal-operatur M.A.307 Trasferiment tar-rekords tal-kontinwità tal-ajrunavigabbiltà tal-inġenju tal-ajru SOTTOPARTI D — STANDARDS TA' MANUTENZJONI M.A.401 Dejta ta' manutenzjoni M.A.402 Twettiq ta' manutenzjoni M.A.403 Difetti tal-inġenju tal-ajru SOTTOPARTI E — KOMPONENTI M.A.501 Stallazzjoni M.A.502 Manutenzjoni tal-komponenti M.A.503 Komponenti li jistgħu jintużaw għal żmien limitat M.A.504 Kontroll ta' komponenti li ma jistgħux jintużaw aktar SOTTOPARTI F — ORGANIZZAZZJONI TAL-MANUTENZJONI M.A.601 Ambitu M.A.602 Applikazzjoni M.A.603 Termini tal-approvazzjoni M.A.604 Manwal tal-organizzazzjoni tal-manutenzjoni M.A.605 Faċilitajiet M.A.606 Rekwiżiti tal-persunal ▼M1 M.A.607 L-istaff li jiċċertifika u l-istaff għar-reviżjoni tal-kontinwità fl-ajrunavigabbiltà ▼B M.A.608 Komponenti, tagħmir u għodod M.A.609 Dejta ta' manutenzjoni M.A.610 Ordnijiet ta' xogħol ta' manutenzjoni M.A.611 Standards ta' manutenzjoni M.A.612 Ċertifikat għall-inġenji tal-ajru sabiex jinħarġu għall-użu M.A.613 Ċertifikat għall-komponenti sabiex jinħarġu għall-użu ▼M1 M.A.614 Rekords tar-reviżjoni tal-manutenzjoni u l-ajrunavigabbiltà ▼B M.A.615 Privileġġi tal-organizzazzjoni M.A.616 Reviżjoni organizzattiva M.A.617 Bidliet fl-organizzazzjoni approvata tal-manutenzjoni M.A.618 Validità kontinwata tal-approvazzjoni M.A.619 Sejbiet SOTTOPARTI G — ORGANIZZAZZJONI TAL-ĠESTJONI TAL- KONTINWITÀ TAL-AJRUNAVIGABBILTÀ M.A.701 Ambitu M.A.701 Applikazzjoni M.A.703 Termini tal-approvazzjoni M.A.704 Espożizzjoni tal- tal-kontinwità tal-ajrunavigabbiltà M.A.705 Faċilitajiet M.A.706 Rekwiżiti tal-persunal M.A.707 Persunal għar-reviżjoni tal- ajrunavigabbiltà M.A.708 Ġestjoni tal-kontinwità tal-ajrunavigabbiltà M.A.709 Dokumentazzjoni M.A.710 Reviżjoni tal-ajrunavigabbiltà M.A.711 Privileġġi tal-organizzazzjoni M.A.712 Sistema ta' kwalità M.A.713 Bidliet fl-organizzazzjoni approvata tal-kontinwità tal-ajruunavigabbiltà M.A.714 Żamma ta' reġistri M.A.715 Validità kontinwata tal-approvazzjoni M.A.716 Sejbiet SOTTOPARTI H — ĊERTIFIKAT GĦAR-RILAXX GĦAS-SERVIZZ CRS M.A.801 Ċertifikat tar-rilaxx għas-servizz għall-inġenji tal-ajru M.A.802 Ċertifikat għall-komponenti għar-rilaxx għas-servizz M.A.803 Awtorizzazzjoni għall-pilota-sid SOTTOPARTI I — ĊERTIFIKAT TA' REVIŻJONI TAL-AJRUNAVIGABBILTÀ M.A.901 Reviżjoni tal-ajrunavigabbiltà tal-inġenju tal-ajru M.A.902 Validità taċ-ċertifikat tar-reviżjoni tal-ajrunavigabbiltà M.A.903 Trasferiment tar-reġistrazzjoni tal-inġenju tal-ajru fi ħdan l-UE M.A.904 Reviżjoni tal-ajrunavigabbiltà tal-inġenju tal-ajru importati fl-UE M.A.905 Sejbiet TAQSIMA B — PROĊEDURI GĦALL-AWTORITAJIET KOMPETENTI SOTTOPARTI A — ĠENERALI M.B.101 Ambitu M.B.102 Awtorità kompetenti M.A.104 Żamma ta' reġistri M.A.105 Skambju reċiproku ta' informazzjoni SOTTOPARTI B — RESPONSABBILTÀ M.B.201 Responsabbiltajiet SOTTOPARTI C — IL-KONTINWITÀ TAL-AJRUNAVIGABBILTÀ M.B.301 Programm ta' manutenzjoni M.B.302 Eżenzjonijiet M.B.303 Monitoraġġ tal-kontinwità tal-ajrunavigabbiltà tal-inġenju tal-ajru M.B.304 Ir-revoka, is-sospensjoni u l-limitazzjoni SOTTOPARTI D — STANDARDS TA' MANUTENZJONI SOTTOPARTI E — KOMPONENTI SOTTOPARTI F — ORGANIZZAZZJONI TAL-MANUTENZJONI M.B.601 Applikazzjoni M.B.602 Approvazzjoni inizjali M.B.603 Ħruġ tal-approvazzjoni M.B.604 Sorveljanza kontinwa M.B.605 Sejbiet M.B.606 Bidliet M.B.607 Ir-revoka, is-sospensjoni u l-limitazzjoni ta' approvazzjoni SOTTOPARTI G — ORGANIZZAZZJONI TAL- TAL-KONTINWITÀ TAL-AJRUNAVIGABBILTÀ M.B.701 Applikazzjoni M.B. 702 Approvazzjoni inizjali M.B.703 Ħruġ tal-approvazzjoni M.B.704 Sorveljanza kontinwa M.B.705 Sejbiet M.B.706 Bidliet M.B.707 Ir-revoka, is-sospensjoni u l-limitazzjoni ta' approvazzjoni SOTTOPARTI H — ĊERTIFIKAT GĦAR-RILAXX GĦAS-SERVIZZ-CRS SOTTOPARTI I — ĊERTIFIKAT TA' REVIŻJONI TAL-AJRUNAVIGABBILTÀ M.B.901 Valutazzjoni tar-rakkomandazzjonijiet M.B.902 Reviżjoni tal-ajrunavigabbiltà mill-awtorità kompetenti M.B.903 Sejbiet Appendiċi I — Arranġament dwar il-Kontinwità tal-Ajrunavigabbiltà Appendiċi II — Ċertfikat għar-Rilaxx Awtorizzat — Formola 1 tal-EASA Appendiċi III — Ċertfikat għar-Reviżjoni tal-Ajrunavigabbiltà — Formola 15 tal-EASA Appendiċi IV — Sistema ta' Klassijiet u Kategoriji użati għall-Approvazzjoni tal-Organizzazzjonijiet tal-Manutenzjoni msemmija fl-Anness I (Parti-M) Sottoparti F u fl-Anness II (Parti-145) Appendiċi V — Approvazzjoni tal-Organizzazzjoni tal-Manutenzjoni msemmija fl-Anness I (Parti-M), Sottoparti F Appendiċi VI — Approvazzjoni tal-Organizzazzjoni tal-Ġestjoni tal-Kontinwità tal-Ajrunavigabbiltà msemmija fl-Anness I (Parti-M) iSottoparti G Appendiċi VII — Kompiti Kumplessi ta' Manutenzjoni Appendiċi VIII — Manutenzjoni Limitata tal-Pilota-Sid

M.1

Għall-finijiet ta' din il-Parti, l-awtorità kompetenti għandha tkun:

1. għas-sorveljanza tal-kontinwità tal-ajrunavigabbiltà tal-inġenju tal-ajru individwali u l-ħruġ taċ-ċertifikati tar-reviżjoni tal-ajrunavigabbiltà, l-awtorità maħtura mill-Istat Membru mir-reġistru;

2. għas-sorveljanza tal-organizzazzjoni kif speċifikata fit-Taqsima A, is-Sottoparti F ta' dan l-Anness (Parti-M): (i) l-awtorità maħtura mill-Istat Membru fejn il-post ewlieni tan-negozju tal-organizzazzjoni hu lokalizzat; (ii) l-Aġenzija jekk l-organizzazzjoni hi lokalizzata f'pajjiż terz;

3. għas-sorveljanza tal-organizzazzjoni tal-ġestjoni tal-kontinwità tal-ajrunavigabbiltà kif speċifikata fit-Tsqsima A, is-Sottoparti G ta' dan l-Anness (Parti-M): (i) l-awtorità maħtura mill-Istat Membru fejn il-post ewlieni tan-negozju tal-organizzazzjoni hu lokalizzat jekk l-approvazzjoni mhix inkluża fiċ-ċertifikat tal-operatur tal-ajru; (ii) l-awtorità maħtura mill-Istat Membru tal-operatur jekk l-approvazzjoni hi inkluża f'ċertifikat tal-operatur tal-ajru; (ii) l-Aġenzija jekk l-organizzazzjoni hi lokalizzata f'pajjiż terz;

4. Għall-approvazzjoni tal-programmi ta' manutenzjoni: (i) l-awtorità maħtura mill-Istat Membru tar-reġistru; (ii) fil-każ tat-trasport kummerċjali bl-ajru, meta l-Istat Membru tal-operatur huwa differenti mill-Istat tar-reġistru, l-awtorità maqbula miż-żewġ Stati ta' hawn fuq qabel l-approvazzjoni tal-programm ta' manutenzjoni. (iii) B'deroga mill-punt 4(i), meta l- kontinwità tal-ajrunavigabbiltà ta' inġenju tal-ajru li mhuwiex użat fit-trasport kummerċjali bl-ajru jkollu ġestjoni minn organizzazzjoni ta' ġestjoni tal-kontinwità tal-ajrunavigabbiltà tiegħu approvata skont it-Taqsima A, Sottoparti G ta' dan l-Anness (Parti-M) mhux suġġetta għas-sorveljanza tal-Istat Membru fejn hu rreġistrat, u biss jekk bi qbil mal-Istat Membru fejn hu rreġistrat qabel l-approvazzjoni tal-programm ta' manutenzjoni: (a) l-awtorità indikata mill-Istat Membru responsabbli għas-sorveljanza tal-organizzazzjoni tal-ġestjoni tal-kontinwità tal-ajrunavigabbiltà, jew jew (b) l-Aġenzija jekk l-organizzazzjoni tal-ġestjoni tal- kontinwità tal-ajrunavigabbiltà qiegħda f'pajjiż terz.

TAQSIMA A

REKWIŻITI TEKNIĊI

IS-SOTTOPARTI A

ĠENERALI

M.A.101 Ambitu

Din it-Taqsima tistabbilixxi l-miżuri li jridu jittieħdu biex jiġi żgurat li l-ajrunavigabbiltà tinżamm, inkluża l-manutenzjoni. Din tispeċifika wkoll l-kondizzjonijiet li jridu jkunu sodisfatti mill-persuni jew l-organizzazzjonijiet involuti f'tali ġestjoni tal-kontinwità tal-ajrunavigabbiltà.

IS-SOTTOPARTI B

RESPONSABBILTÀ

M.A.201 Responsabbiltajiet

(a) Is-sid hu responsabbli għall-kontinwità tal-awjrunavigabbiltà u għandu jiżgura li l-ebda titjira ma ssir sakemm: 1. l-inġenju tal-ajru jinżamm f'kondizzjoni ta' ajrunavigabbiltà, u; 2. Kwalunkwe tagħmir operattiv u ta' emerġenza mwaħħal, ġie installat b'mod korrett u u li jista' jintuża jew identifikat b'mod ċar li ma jistax jintuża, u; 3. iċ-ċertifikat tal-ajrunavigabbiltà jibqa' validu, u; ▼M1 4. il-manutenzjoni tal-inġenju tal-ajru titwettaq f'konformità mal-programm ta' manutenzjoni approvat kif speċifikat fil-punt M.A.302. ▼B

(b) Meta l-inġenju tal-ajru jinkera, ir-responsabbiltajiet tas-sid jiġu trasferiti lil-lokatarju jekk: 1. il-lokatarju huwa stipulat fid-dokument tar-reġistrazzjoni; jew 2. deskritt b'mod dettaljat fil-kuntratt tal-kiri. Meta ssir referenza f'din il-Parti għas-“sid”, it-terminu sid ikopri lis-sid jew il-lokatur, kif applikabbli.

(c) Kwalunkwe persuna jew organizzazzjoni li twettaq il-manutenzjoni għandha tkun responsabbli għall-kompiti imwettqa.

(d) Il-bdot fil-kmand jew, fil-każ tat-trasport kummerċjali bl-ajru, l-operatur għandu jkun responsabbli għat-twettiq sodisfaċenti tal-ispezzjoni ta' qabel it-titjira. L-ispezzjoni għandha titwettaq mill-bdot jew minn persuna oħra kwalifikata iżda mhemmx bżonn li titettaq minn organizzazzjoni tal-manutenzjoni approvata jew mill-persunal li jiċċertifika tal-Parti-66.

▼M1

(e) Biex jiġu ssodisfati r-responsabbiltajet tal-punt (a), (i) sid l-inġenju tal-ajru jista' jagħti b'kuntratt il-kompiti marbutin mal-kontinwità fl-ajrunavigabbiltà lil organizzazzjoni ta' ġestjoni tal-kontinwità fl-ajrunavigabbiltà approvata skont it-Taqsima A, is-Subparti G ta' dan l-Anness (il-Parti M). F'dan il-każ, l-organizzazzjoni ta' ġestjoni tal-kontinwità fl-ajrunavigabbiltà tassumi r-responsabbiltà għat-twettiq xieraq ta' dawn il-kompiti. Il-kuntratt deskritt fl-Appendiċi I għandu jintuża f'dan il-każ; (ii) sid li jiddeċiedi li jimmaniġġja l-kontinwità fl-ajrunavigabbiltà tal-inġenji tal-ajru taħt ir-responsabbiltà tiegħu stess, mingħajr kuntratt skont l-Appendiċi I, jista' madankollu jagħmel kuntratt limitat għall-iżvilupp tal-programm ta' manutenzjoni u jipproċessal-approvazzjoni tiegħu skont il-punt M.A. 302 ma': — organizzazzjoni ta' ġestjoni tal-kontinwità fl-ajrunavigabbiltà approvata skont it-Taqsima A, is-Subparti G ta' dan l-Anness (il-Parti M), jew — fil-każ tal-inġenji tal-ajru ELA 2 mhux involuti f'operazzjonijiet kummerċjali, organizzazzjoni tal-manutenzjoni tal-Parti 145 jew tas-Subparti F tal-M.A., F'dak il-każ, il-kuntratt limitat jittrasferixxi r-responsabbilità għall-iżvilupp u, ħlief fil-każ meta dikjarazzjoni tinħareġ mis-sid skont l-M.A.302 (h), billi jipproċessal-approvazzjoni tal-programm tal-manutenzjoni lill-organizzazzjoni kuntrattjata.

▼B

(f) Fil-każ ta' inġenju kbir tal-ajru, sabiex ikunu sodisfatti ir-responsabbiltajiet tal- punt (a) is-sid ta' inġenju tal-ajru għandu jiżgura li l-kompiti assoċjati mal-kontinwità tal-ajrunavigabbiltà jitwettqu minn organizzazzjoni approvata tal-ġestjoni tal-ajrunavigabbiltà kontinwata. Għandu jsir kuntratt bil-miktub f'konformità mal-Appendiċi I. F'dan il-każ, l-organizzazzjoni tal-ġestjoni tal-kontinwità tal-ajrunavigabbiltà tassumi responsabbiltà għat-twettiq xieraq ta' dawn il-kompiti.

(g) Il-mamutenzjoni ta' inġenju kbir tal-ajru, inġenju tal-ajru użat għat-trasport kummerċjali bl-ajru u komponenti tagħhom għandha titwettaq minn organizzazzjoni approvata ta' manutenzjoni skont il-Parti-145.

(h) Fil-każ tat-trasport kummerċjali bla-ajru, l-operatur huwa responsabbli għall-kontinwità tal-ajrunavigabbiltà tal-inġenju tal-ajru li dan jopera u għandu: 1. Jkun approvat, bħala parti miċ-ċertikat ta' operatur tal-ajru maħruġ mill-awtorità kompetenti, skont is- it-Taqsima A, is-Sottoparti G ta' dan l-Anness Annex (Parti M) għall-inġenju tal-ajru li jopera; u 2. jkun approvat skont l-Anness II (Parti-145) jew jikkuntratta tali organizzazzjoni; u 3. jiżgura il-punt (a) jkun sodisfatt.

(i) Meta operatur ikun mitlub minn Stat Membru biex ikollu ċertifikat ta' operazzjoni kummerċjali, barra minn dak għat-trasport kummerċjali bl-ajru, dan għandu: 1. Jkun approvat b'mod xieraq, skont is- it-Taqsima A, is-Sottoparti G ta' dan l-Anness (Parti-M), għall-ġestjoni tal-kontinwità tal-ajrunavigabbiltà tal-inġenju tal-ajru li dan jopera jew jikkuntratta organizzazzjoni bħal din; u 2. Jkun approvat b'mod xieraq skont is- it-Taqsima A, is-Sottoparti F tal-Anness (Parti-M) jew l-Anness II (Parti-145), jikkuntratta organizzazzjoni bħal din; u 3. jiżgura il-punt (a) jkun sodisfatt.

(j) Is-sid/l-operatur responsabbli li jagħti lill-awtorità kompetenti aċċess għall-organizzazzjoni/inġenju tal-ajru biex jiddetermina konformità kontinwata ma' din il-Parti.

M.A.202 Rappurtar tal-okkorrenzi

(a) Kull persuna jew organizzazzjoni responsabbli skont il-punt M.A.201 għandu jirraporta lill-awtorità kompetenti nominata mill-Istat tar-Reġistrazzjoni, lill-organizzazzjoni responsabbli għad-disinn tat-tip, jew għad-disinn tat-tip supplimentali u, fejn applikabbli, l-Istat Membru tal-operatur, kull kundizzjoni ta' inġenju tal-ajru jew komponent tiegħu identifikata li tista' tipperikola s-sikurezza tat-titjir.

(b) Ir-rapporti għandhom isiru b'tali mod stabbilit mill-Aġenzija u jkun fihom l-informazzjoni pertinenti kollha dwar il-kondizzjoni magħrufa lill-persuna jew l-organizzazzjoni.

(c) Fejn il-persuna jew l-organizzazzjoni li qiegħda tagħmel il-manutenzjoni tal-inġenju tal-ajru hija kkuntrattata mis-sid jew mill-operatur biex iwettaq il-manutenzjoni, il-persuna jew l-organizzazzjoni, il-persuna jew l-organizzazzjoni li qiegħda tagħmel il-manutenzjoni tal-inġenju tal-ajru għandha tirraporta wkoll lis-sid, l-operatur jew lill-organizzazzjoni tal-ġestjoni tal-kontinwità tal-ajunavigabbiltà kwalunkwe tali kondizzjoni li taffettwa l-inġenju tal-ajru jew il-komponent tas-sid jew tal-operatur.

(d) Ir-rapporti għandhom isiru malli jkun prattikabbli, iżsa f'kull każ fi żmien 72 siegħa minnmeta li l-persuna jew l-organizzazzjoni tidentifika l-kondizzjoni li għaliha jirreferi r-rapport.

IS-SOTTOPARTI C

IL-KONTINWITÀ TAL-AJRUNAVIGABBILTÀ

M.A.301 Kompiti tal-kontinwità tal-ajrunavigabbiltà

Il-kontinwità tal-ajrunavigabbiltà tal-inġenju tal-ajru u li t-tagħmir operattiv u ta' emerġenza jistgħu jissewwew għandhom ikunu żgurati bi:

1. It-twettiq tal-ispezzjonijiet ta'q abel it-titjira;

2. Ir-rettifika skont id-dejta speċifikata fil-punt M.A.304 u/jew il-punt M.A.401, kif applikabbli, ta' kwalunkwe difett jew ħsara li teffettwa l-operat sikur, filwaqt li jitqies, għall-inġenji kollha tal-ajru kbar jew inġenji tal-ajru użati għat-trasport kummerċjali bl-ajru, il-lista tat-tagħmir minimu u l-lista tad-devjazzjonijiet tollerati kif applikabbli għat-tip ta' inġenju tal-ajru;

▼M1

3. it-twettiq tal-manutenzjoni kollha, f'konformità mal-programm ta' manutenzjoni appovata tal-inġenju tal-ajru skont l-M.A.302;

▼B

4. għal kull inġenju kbir tal-jaru jew inġenju tal-ajru użat għat-trasport kummerċjali bl-ajru l-analiżi tal-effikaċja tal-programm ta' manutenzjoni approvata skont l-M.A.302;

5. it-twtettiq ta' kwalunkwe minn dawn applikabbli: (i) id-direttiva dwar l-ajrunavigabbiltà; (ii) direttiva operattiva tal-impatt tal-kontinwità tal-ajnavigabbiltà; (iii) rekwiżiti tal-kontinwità tal-ajrunavigabbiltà stabbiliti mill-Aġenzija; (iv) il-miżuri ordnati mill-awtorità kompetenti f'reazzjoni immedjata għal problema ta' sikurezza;

6. it-twettiq tal-modifiki u t-tiswijiet skont l-M.A.304;

7. Għal modifiki u/jew spezzjonijiet mhux obbligatorji, għall-inġenji l-kbar tal-ajru u għall-inġenji użati għat-trasport kummerċjali bl-ajru kollha it-twaqqif ta' politika ta' tiswir;

8. Titjiriet ta' kontroll tal-manutenzjoni meta hemm bżonn.

M.A.302 Programm ta' Manutenzjoni tal-Inġenji tal-Ajru

(a) Il-manutenzjoni ta' kull inġenju tal-ajru għandha tkun organizzata skont programm ta' manutenzjoni.

(b) Il-programm ta' manutenzjoni u kull emenda sussegwenti għadhom ikunu approvati mill-awtorità kompetenti.

(c) ►M1 Meta l-kontinwità fl-ajrunavigabbiltà tal-Inġenju tal-ajru hija mmnaiġġjata minn organizzazzjoni ta' ġestjoni tal-kontinwità fl-ajrunavigabbiltà approvata skont it-Taqsima A, is-Subparti G ta' dan l-Anness (il-Parti M), jew meta hemm kuntratt limitat bejn is-sid u din l-organizzazzjoni skont il-punt M.A.201(e)(ii), il-programm ta' manutenzjoni tal-inġenju tal-ajru u l-emendi tiegħu jistgħu jkunu approvati permezz ta' proċedura ta' approvazzjoni indiretta. ◄ (i) F'dak il-każ, il-proċedura ta' approvazzjoni indiretta għandha tkun stabbilita mill-organizzazzjoni tal-ġestjoni tal- kontinwità tal-ajrunavigabbiltà bħala parti mill-Espożizzjoni tal-Ġestjoni tal- Kontinwità tal-Ajrunavigabbiltà u għandha tkun approvata mill-awtoritajiet kompetenti responsabbli għall-organizzazzjoni tal-ġestjoni tal- kontinwità tal-ajrunavigabbiltà. (ii) L-organizzazzjoni tal-ġestjoni tal- kontinwità tal-ajrunavigabbiltà m'għandhiex tuża l-proċedura ta' approvazzjoni indiretta meta din l-organizzazzjoni ma tkunx taħt is-sorveljanza tal-Istat Membru tar-Reġistrazzjoni, sakemm ma jkunx hemm ftehim skont il-punt M.1. 4(ii) jew 4(iii), kif japplika, li jittrasferixxi r-responsabbilità għall-approvazzjoni tal-programm ta' manutenzjoni lill-Istat Membru tal-organizzazzjoni tal-ġestjoni tal- kontinwità tal-ajrunavigabbiltà.

(d) Il-programm ta' manutenzjoni tal-inġenju tal-ajru jrid jistabbilixxi l-konformità ma': (i) l-istruzzjonijiet maħruġa mill-awtorità kompetenti; (ii) l-istruzzjonijiet għall-kontinwità tal-ajrunavigabbiltà: — maħruġa mid-detenturi ta' ċertifkat tat-tip, ċertifikat tat-tip ristrett, ċertifikat tat-tip supplimentari, approvazzjoni tad-disinn ta' tiswija maġġuri, awtorizzazzjoni tal-ETSO jew ta' kwalunkwe approvazzjoni relevanti oħra maħruġa skont ir-Regolament (UE) Nru 748/2012 u l-Anness tiegħu (Parti-21); kif ukoll — inklużi fl-Ispeċifikazzjonijiet taċ-Ċertifikazzjoni msemmija fil-punt 21A.90B jew 21A.431B tal-Anness I (Parti-21) tar-Regolament (UE) Nru 748/2012, jekk applikabbli; (iii) istruzzjonijiet addizzjoniali jew alternattivi proposti mis-sid jew mill-organizzazzjoni tal-ġestjoni tal- kontinwità tal-ajrunavigabbiltà meta approvati skont il-Punt M.A. 302, minbarra għal intervalli ta' kompiti relatati mas-sikurezza msemmija fil-punt (e), li jistgħu jiżdiedu, suġġetti għal biżżejjed reviżjonijiet magħmula skont il-punt (g) u meta suġġetti għall-approvazzjoni diretta skont il-punt M.A.302(b) biss.

(e) Il-programm ta' manutenzjoni tal-inġenju tal-ajru għandu jkun fih id-dettalji, inkluża l-frekwenza, tal-manutenzjoni kollha li trid titwettaq, inkluż kull kompitu speċifiku marbut ma' operazzjonijiet speċifiċi.

(f) Għall-inġenji tal-ajru kbar, meta l-programm ta' manutenzjoni huwa bbażat fuq il-loġika tal-grupp ta' tmexxija tal-manutenzjoni jew fuq is-sorveljanza tal-kundizzjoni, il-programm ta' manutenzjoni tal-inġenju tal-ajru għandu jinkludi programm ta' affidabbilità.

(g) Il-programm ta' manutenzjoni għandu jkun suġġett għal reviżjonijiet perjodiċi u emendat kull meta jkun meħtieġ. Ir-reviżjonijiet għandhom jiżguraw li l-programm jibqa' validu fid-dawl tal-esperjenza operattiva u l-istruzzjonijiet mill-awtorità kompetenti waqt li jieħu kont ta' istruzzjonijiet ta' manutenzjoni ġodda u/jew mibdula dwar il-manutenzjoni ppromulgati mid-detenturi taċ-ċertifikat tat-tip u ċ-ċertifikat tat-tip supplimentari u kull organizzazzjoni oħra li tippubblika dejta bħal din skont l-Anness I (Parti-21) tar-Regolament (UE) 748/2012.

▼M1

(h) Fil-każ ta' inġenji tal-ajru ELA1 li mhumiex involuti f'operazzjonijiet kummerċjali, il-konformità mal-punti (b), (c), (d), (e), u (g) tista' tinbidel bil-kondizzjonijiet kollha li ġejjin: 1. Il-programm ta' manutenzjoni tal-inġenju tal-ajru għandu jidentifika b'mod ċar is-sid u l-inġenju tal-ajru speċifiku li għalih qed jirreferi, inkluż kull magna u skrun installat. 2. Il-programm ta' manutenzjoni tal-inġenju tal-ajru għandu jew: — jikkonforma mal-“Programm Minimu ta' Spezzjoni”, li jinsab fil-punt (i), li jikkorrispondi għal dak l-ajruplan partikulari, jew — jikkonforma mal-punti (d) u (e). Il-programm ta' manutenzjoni ma għandux ikun inqas restrittiv mill-“Programm Minimu ta' Spezzjoni”. 3. Il-programm ta' manutenzjoni tal-inġenju tal-ajru għandu jinkludi r-rekwiżiti obbligatorji kollha tal-kontinwità fl-ajrunavigabbiltà, bħal Direttivi dwar l-Ajrunavigabbiltà, it-Taqsima tal-Limitazzjoni tal-Ajrunavigabbiltà (ALS) tal-Istruzzjonijiet għall-Ajrunavigabbiltà Kontinwata (ICA) jew rekwiżiti speċifiċi tal-manutenzjoni li jinsabu fl-Iskeda Informattiva taċ-Ċertifikat tat-Tip (TCDS). Barra minn hekk, il-programm ta' manutenzjoni tal-inġenju tal-ajru għandu jidentifika kull kompitu addizzjonali ta' manutenzjoni li għandu jitwettaq minħabba t-tip speċifiku tal-inġenju tal-ajru, minħabba l-konfigurazzjoni tal-inġenju tal-ajru u minħabba t-tip u l-ispeċifiċità tal-operazzjoni. L-elementi li ġejjin għandhom jitqiesu bħala minimi: — Tagħmir speċifiku installat u modifiki tal-inġenju tal-ajru. — Tiswijiet inkorporati fl-inġenju tal-ajru. — Komponenti li jistgħu jintużaw għal żmien limitat (Life Limited) u komponenti kritiċi għas-sikurezza tat-titjira. — Rakkomandazzjonijiet ta' manutenzjoni, bħalma huma l-intervalli taż-Żmien bejn kull Tiġdid Maġġuri (TBO), rakkomandati permezz ta' bulettini dwar is-servizz, ittri dwar is-servizz, u informazzjoni oħra mhux obbligatorja dwar is-servizz. — Direttivi/rekwiżiti operazzjonali applikabbli relatati mal-ispezzjoni perjodika ta' ċertu tagħmir. — Approvazzjonijiet operazzjonali speċjali. — L-użu tal-inġenju tal-ajru u l-ambjent operazzjonali. — Manutenzjoni tal-pilota-sid (jekk applikabbli). 4. Jekk il-programm ta' manutenzjoni ma jiġix approvat mill-awtorità kompetenti (direttament jew mill-organizzazzjoni tas-Subparti G tal-M.A. permezz ta' proċedura ta' approvazzjoni indiretta), il-programm ta' manutenzjoni tal-inġenju tal-ajru għandu jkun fih dikjarazzjoni ffirmata fejn is-sid jiddikjara li dan huwa l-programm ta' manutenzjoni tal-inġenji tal-ajru skont ir-reġistrazzjoni partikolari tal-inġenji tal-ajru u s-sid jiddikjara li hu kompletament responsabbli għall-kontenut tiegħu u, b'mod partikolari, għal kull devjazzjoni introdotta fir-rigward tar-rakkomandazzjonijiet tad-Detentur tal-Approvazzjoni tad-Disinn. 5. Għandha ssir reviżjoni tal-programm ta' manutenzjoni tal-inġenju tal-ajru mill-inqas darba kull sena. Din ir-reviżjoni tal-programm ta' manutenzjoni għandha titwettaq jew: — mill-persuna li twettaq ir-reviżjoni tal-ajrunavigabbiltà skont il-punt M.A. 710(ga), jew — mill-organizzazzjoni tas-Subparti G tal-M.A. li timmaniġġja l-kontinwità fl-ajrunavigabbiltà tal-inġenju tal-ajru f'dawk il-każijiet fejn ir-reviżjoni tal-programm ta' manutenzjoni ma titwettaqx flimkien mar-reviżjoni tal-ajrunavigabbiltà. Jekk ir-reviżjoni turi diskrepanzi fuq l-inġenju tal-ajru marbuta ma' nuqqasijiet fil-kontenut tal-programm ta' manutenzjoni, il-persuna li twettaq ir-reviżjoni għandha tinforma lill-awtorità kompetenti tal-Istat Membru tar-Reġistrazzjoni u s-sid għandu jemenda l-programm tal-manutenzjoni kif miftiehem ma' dik l-awtorità kompetenti.

(i) Fil-każ tal-inġenji tal-ajru ELA1 għajr l-iġfna tal-ajru, li mhumiex involuti f'operazzjonijiet kummerċjali, il-“Programm Minimu ta' Spezzjoni” msemmi fil-punt (h) hawn fuq, għandu jikkonforma mal-kondizzjonijiet li ġejjin: 1. Dan għandu jkun fih l-intervalli ta' spezzjoni li ġejjin: — Għall-ajruplani ELA1 u għal Touring Motor Gliders (TMG) tat-tip ELA 1, kull intervall annwali jew kull intervall ta' 100 siegħa, skont liema minnhom jiġi l-ewwel. Tista' tiġi applikata tolleranza ta' xahar wieħed jew ta' 10 sigħat għal dak l-intervall sakemm l-intervall li jmiss huwa kkalkolat mid-data jew is-sigħat oriġinarjament skedati. — għall-glajders ELA 1, il-glajders bil-mutur tat-tip ELA1 għajr TMG u blalen tat-tip ELA 1, kull intervall annwali. Tista' tiġi applikata tolleranza ta' xahar wieħed għal dak l-intervall sakemm l-intervall li jmiss huwa kkalkolat mid-data oriġinarjament skedata. 2. Għandu jkun fih dan li ġej: — Kompiti ta' manutenzjoni kif meħtieġ mir-rekwiżiti tad-Detentur tal-Approvazzjoni tad-Disinn. — Spezzjoni tal-marki. — Reviżjoni tar-rekords tal-użin u tal-użin skont ir- Regolament tal-Kummissjoni (UE) Nru 965/2012 ( 8 ), il-punt NCC.POL.105. — Test operazzjonali tat-transponder (jekk jeżisti). — Test operazzjonali tas-sistema statika Pitot — Fil-każ tal-ajruplani ELA1: — — Kontrolli operazzjonali għall-qawwa u l-rpm, il-manjeti, il-fjuwil u l-pressjoni taż-żejt, it-temperaturi tal-magna. — Għal magni mgħammra b'kontroll awtomatiku tal-magna, il-proċedura ppubblikata għat-tnedija. — Għall-magni dry-sump, il-magni bit-turbokompressur u l-magni mkessħa bil-likwidu, il-kontroll operazzjonali għal sinjali ta' ċirkolazzjoni mfixkla tal-fluwidi. — Spezzjoni tal-kondizzjoni u t-twaħħil tal-oġġetti strutturali, tas-sistemi u l-komponenti li jikkorrispondu għall-oqsma li ġejjin: — — Għall-ajruplani ELA1: — — Il-qafas tal-inġenju tal-ajru — Il-kabina tal-ekwipaġġ u l-kabina tal-bdoti — It-tagħmir tal-inżul — It-taqsima tal-ġewnaħ u ċ-ċentru — Il-kontrolli tat-titjir — Is-sistema tal-assemblaġġ tad-denb — L-avjonika u l-elettriku — L-impjant tal-enerġija — Il-klaċċijiet u l-gerboksis — L-iskrun — Is-sistemi varji bħas-sistema tas-salvataġġ ballistika — Għall-glajders ELA1 u għall-glajders bil-mutur tat-tip ELA 1 — — Il-qafas tal-inġenju tal-ajru — Il-kabina tal-ekwipaġġ u l-kabina tal-bdoti — It-tagħmir tal-inżul — It-taqsima tal-ġewnaħ u ċ-ċentru — Is-sistema tal-assemblaġġ tad-denb — L-avjonika u l-elettriku — L-impjant tal-enerġija (meta applikabbli) — Sistemi varji bħal ballast li tista' titneħħa, il-brejk bil-paraxut u l-kontrolli, u s-sistema tal-ballast tal-ilma — Għall-blalen tal-arja sħuna ELA1: — — Envelopp — Il-berner — Il-kannestru — Il-kontenituri tal-fjuwil — It-tagħmir u l-istrumenti — Għall-blalen tal-gass ELA1: — — Envelopp — Il-kannestru — It-tagħmir u l-istrumenti Sakemm dan ir-Regolament ma jispeċifikax “Programm Minimu ta' Spezzjoni” għall-iġfna tal-ajru, il-programm ta' manutenzjoni tagħhom għandu jikkonforma mal-punti (d) u (e).

▼B

M.A.303 Direttivi dwar l-ajrunavigabbiltà

Kull direttiva dwar l-ajrunavigabbiltà għandha titwettaq fi ħdan ir-rekwiżiti ta' dik id-direttiva dwar in-navigabbiltà, sakemm ma jkunx speċifikat mod ieħor mill-Aġenzija.

M.A.304 Dejta għal modifiki u tiswijiet

Għandha ssir valutazzjoni tal-ħsara, u l-modifiki u t-tiswijiet jitwettqu bl-użu skont kif xieraq ta':

(a) dejta approvata mill-Aġenzija; jew jew

(b) dejta approvata minn organizzazzjoni tad-disinn tal-Parti-21; jew

(c) dejta inkluża fl-Ispeċifikazzjonijiet taċ-Ċertifikazzjoni msemmija fil-punt 21A.90B jew 21A.431B tal-Anness I (Parti-21) taar-Regolament (UE) Nru 748/2012.

M.A.305 Sistema ta' reġistrazzjoni tal-kontinwità tal-ajrunavigabbiltà tal-inġenju tal-ajru

(a) Mat-tlestija ta' kwalunkwe manutenzjoni, iċ-ċertifikat tar-rilaxx għas-servizz meħtieġ mill-punt M.A.801 jew il-punt 145.A.50 għandu jiddaħħal fir-rekords tal-kontinwità tal-ajrunavigabbiltà tal-inġenju tal-ajru. Kull entrata għandha ssir malli jkun prattikabbli iżda fl-ebda każ fi żmien li jaqbeż it-30 jum wara jum l-azzjoni tal-manutenzjoni.

(b) Ir-rekords dwar l- kontinwità tal-ajrunavigabbiltà għandha tikkonsisti minn: 1. il-ġurnal ta' abbord l-inġenju tal-ajru, il-ġurnal(i) tal-magni jew il-kards tal-ġurnal tal-modulu tal-magna, il-ġurnal(i) tal-iskrun u kards tal-ġurnal għal kull komponent li jista' jintuża għal żmien limitat, kif xieraq, u,. 2. meta jkun meħtieġ minn M.A. 306 għat-trasport kummerċjali bl-ajru jew mill-Istati Membru għal operazzjonijiet kummerċjali barra dawk ta' trasport kummerċjali bl-ajru, il-ġurnal tekniku tal-operatur.

(c) It-tip tal-inġenju tal-ajru u l-marka ta-reġistrazzjoni, flimkien mal-ħin totali ta' titjiriet u/jew ċikli ta' titjiriet u/jew inżul, kif xieraq, għandhom jiddaħħlu fil-ġurnali tal-inġenju tal-ajru.

(d) Ir-rekords tal-kontinwità tal-ajrunavigabbiltà għandhom ikollhom: 1. l-istatus attwali tad-direttivi u l-miżuri dwar l-ajrunavigabbiltà mill-awtorità kompetenti f'reazzjoni immedjata għal problema ta' sikurezza; 2. l-istatus attwali tal-modifiki u t-tiswijiet; 3. l-istatus attwali ta' konformità mal-programm ta' manutenzjoni; 4. l-istatus attwali tal-komponenti b'ħajja limitata ta' servizz; 5. ir-rapport dwar il-massa u l-bilanċ; 6. lista ta' manutenzjoni postposta.

(e) Minbarra d-dokument tar-rilaxx awtorizzat, il-Formola 1 tal-EASA jew ekwivalenti, għandha tiddaħħal fil-ġurnal ta' abbord tal-magna jew tal-iskrejjen u fl-iskedi tal-moduli tal-magni jew karti tar-reġistrazzjoni tal-komponenti bi żmien limitat tal-użu l-informazzjoni rilevanti li ġejja għal kwalunkwe komponent installat (magna, skrejjen, modulu ta' magna jew karti tar-reġistrazzjoni tal-komponent bi żmien limitat tal-użu): 1. l-identifikazzjoni tal-komponent; u 2. it-tip, in-numru tas-serje u r-reġistrazzjoni, kif xieraq, tal-inġenju tal-ajru, il-magna, l-iskrejjen, modulu ta' magna jew komponent bi żmien limitat tal-użu li ġie mmuntat fuqu l-komponent partikolari, flimkien mar-referenza għall-istallazzjoni u t-tneħħija tal-komponent; u 3. id-data flimkien mal-ħin tat-titjir totali akkumulat u/jew ċikli ta' titjir u/jew inżul u/jew żmien kalendarju, kif xieraq, u; u 4. l-informazzjoni kurrenti tal-punt (d) applikabbli għall-komponent.

(f) Il-persuna responsabbli mill-ġestjoni tal-kompiti tal-kontinwità tal-ajrunavigabbiltà skont it-Taqsima A, is-Sottoparti B ta' dan l-Anness (Parti M), għandha tikkontrolla r-rekords kif dettaljat f'dan il-punt u tippreżenta r-rekords lill-awtorità kompetenti meta mitluba.

(g) L-entrati kollha li jiddaħħlu fir-rekords tal-kontinwità tal-ajrunavigabbiltà għandhom ikunu ċari u preċiżi. Meta jinqala' l-bżonn li tiġi kkoreġuta entrata, il-korrezzjoni għandha ssir b'tali mod li turi l-entrata oriġinali.

(h) Sid jew operatur għandu jiżgura li tkun ġiet stabbilita sistema li żżomm ir-rekords li ġejjin għall-perjodi speċifikati: 1. ir-rekords dettaljati kollha tal-manutenzjoni fir-rigward tal-inġenju tal-ajru u kwalunkwe komponent bi żmien limitat tal-użu mmuntat fuqu, sa dak iż-żmien fejn l-informazzjoni fihom tiġi sorpassata minn informazzjoni ġdida ekwivalenti fl-ambitu u fid-dettall, iżda mhux anqas minn 36 xahar wara li l-inġenju tal-ajru jew il-komponent ikun ġie rrilaxxat għas-servizz; u 2. il-ħin totali tas-sevizz (sigħat, żmien kalendarju, cikli u nżul) tal-inġenju tal-ajru u l-komponenti kollha bi żmien limitat tal-użu, mill-inqas 12-il xahar wara li l-inġenju tal-ajru jew il-komponent ikun ġie irtirat għal kollox mis-servizz, u; u 3. il-ħin totali tas-servizz (sigħat, żmien kalendarju, cikli u nżul) kif xieraq, mill-aħħar manutenzjoni skedata tal-komponent soġġett għal limitu ta' żmien tal-użu, għallinqas sakemm il-manutenzjoni skedata tal-komponent tkun ġiet sorpassata minn manutenzjoni skedata oħra ta' ambitu u dettall tax-xogħol ekwivalenti; u 4. il-qagħda kurrenti tal-konformità mal-programm ta' manutenzjoni b'mod li l-konformità ta' programm approvat ta' manutenzjoni tal-inġenju tal-arju tista' tiġi stabbilita, għallinqas sakemm il-manutenzjoni skedata tal-inġenju tal-ajru jew tal-komponent tkun ġiet sorpassata minn manutenzjoni skedata oħra ta' ambitu u dettall tax-xogħol ekwivalenti; u 5. il-qagħda kurrenti tad-direttivi dwar il-ajrunavigabbiltà applikabbli għall-inġenju tal-ajru u l-komponenti tiegħu, mill-inqas 12-il xahar wara li l-inġenju tal-ajru jew il-komponent ikun ġie rtirat għal kollox mis-servizz; u 6. dettalji tal-modifiki u t-tiswijiet kurrenti lill-inġenju tal-ajru, il-magna/i, l-iskrun/ejjen u kull komponent ieħor vitali għas-sikurezza tat-tajran, mill-inqas 12-il xahar wara li l-inġenju tal-ajru jew il-komponent ikun ġie rtirat għal kollox mis-servizz.

M.A.306 Is-sistema tar-reġistru tekniku tal-operatur

(a) Fil-każ tat-trasport kummerċjali bl-ajru, flimkien mar-rekwiżiti tal-punt M.A.305, operatur għandu juża sistema ta' reġistrazzjoni teknika tal-inġenji tal-ajru li fiha l-informazzjoni li ġejja għal kull inġenju tal-ajru: 1. Informazzjoni dwar kull titjira, neċessarja biex tiġi żgurata s-sikurezza kontinwata tat-titjir, u; 2. Iċ-ċertifikat attwali tar-rilaxx għas-servizz tal-inġenju tal-ajru, u; 3. id-dikjarazzjoni attwali tal-manutenzjoni li tagħti l-istatus tal-manutenzjoni tal-inġenju tal-ajru ta' liema manutenzjoni hija skedata u liema barra mill-fażi waslet biex issr ħlief li l-awtorità kompetenti tista' taqbel li d-dikjarazzjoni ta' manutenzjoni tista' tinżamm x'imkien ieħor, u; 4. ir-rettifikazzjonijiet kollha tad-difetti postposti pendenti li jaffettwaw l-operazzojni tal-inġenju tal-ajru, u; 5. kwalunkwe istruzzjonijiet ta' gwida neċessarja dwar arranħamenti ta' sostenn għall-manutenzjoni.

(b) Is-sistema ta' reġistrazzjoni teknika tal-inġenji tal-ajru u kwalunkwe emenda sussegwenti għandhom jiġu approvati mill-awtorittà kompetenti.

(c) Operatur għandu jiżgura li r-reġistru tekniku tal-inġenju tal-ajru jinżamm għal 36 xahar wara id-data tal-aħħar entrata.

M.A.307 Trasferiment ta' rekords tal-kontinwità tal-ajrunavigabbiltà tal-inġenju tal-ajru

(a) Is-sid jew l-operatur għandu jiżgura li meta inġenju tal-ajru jiġi trasferit b'mod permanenti minn sid jew operatur għal ieħor ir-rekords tal-kontinwità tal-ajrunavigabbiltà skont l-M.A.305 u, jekk applikabbli, ir-reġistru tekniku tal-operatur skont l-M.A.306 jiġu trasferiti wkoll.

(b) Is-sid għandu jiżgura li, meta jikkuntratta l-kompiti tal-ġestjoni tal-kontinwità tal-ajrunavigabbiltà lil organizzazzojni tal-ġestjoni tal-ajrunavigabbiltà kontinwata, ir-rekords tal-kontinwità tal-ajrunavigabbiltà skont l-M.A.305 jiġu trasferiti lill-organizzazzjoni.

(c) Il-perjodi ta' żmien stabbiliti għaż-żamma tar-rekords għandhom ikomplu japplikaw għas-sid, l-operatur jew l-organizzazzjoni tal-ġestjoni tal-kontinwità tal-ajrunavigabbiltà.

IS-SOTTOPARTI D

STANDARDS TA' MANUTENZJONI

M.A.401 Dejta ta' manutenzjoni

(a) Il-persuna jew l-organizzazzjoni li tagħmel il-manutenzjoni ta' inġenju tal-ajru għandha jkollha aċċess għal u għandha tuża biss dejta tal-manutenzjoni attwali applikabbli fit-twettiq tal-manutenzjoni inklużi modifiki u tiswijiet.

(b) Għall-finijiet ta' din il-Parti, dejta applikabbli tal-manutenzjoni hija: 1. kwlaunkwe rekwiżit, proċedura, standard jew informazzjoni applikabbli maħruġa mill-awtorità kompetenti jew l-Aġenzija, 2. Kull direttiva applikabbli dwar l-ajrunavigabbiltà, 3. istruzzjonijiet applikabbli għall-kontinwità tal-ajrunavigabbiltà, maħruġa mid-detenturi taċ-ċertifikat tat-tip, detenturi taċ-ċertifikat supplimentari tat-tip u xi organizzazzoni oħra li tippubblika tali dejta f'konformità mal-Anness I (Part-21) tar-Regolament (UE) Nru 748/2012. 4. xi dejta applikabbli maħruġa f'konformità mal-punt 145.A.45(d).

(c) Il-persuna jew l-organizzazzjoni li tagħmel il-manutenzjoni ta' inġenju tal-ajru għandha tiżgura li d-dejta kollha applikabbli tal-manutenzjoni hi attwali u disponibbli mill-ewwel għall-użu jekk tiġi meħtieġa. Il-persuna jew l-organizzazzjoni għandha tistabbilixxi kard tax-xogħol jew sistema ta' dokument tax-xogħol biex tintuża u għandha jew tittraskrivi b'mod preċis d-dejta tal-manutenzjoni fuq tali kards tax-xogħol jew tali dokumenti tax-xogħol jew tagħmel referenza preċiża għal kompitu jew kompiti partikolari ta' manutenzjoni li hemm f'dejta ta' muntenzjoni bħal din.

M.A.402 Twettiq ta' manutenzjoni

(a) Il-manutenzjoni kollha għandha titwettaq minn persunal kwalifikat, skont il-metodi, it-tekniki, l-istandards u l-istruzzjonijiet speċifikati fid-dejta tal-manutenzjoni tal-M.A. 401. Barra minn hekk, għandha titwettaq spezzjoni indipendenti dwar xi kompitu ta' manutenzjoni sensittiv tas-sikurezza tat-titjira sakemm mhux speċifikata mod ieħor mill-Anness II (Parti-145) jew maqbula mill-awtorità kompetenti.

(b) Il-manutenzjoni kollha għandha titwettaq bl-użu tal-għodda, it-tagħmir u l-materjal speċifikati fid-dejta tal-manutenzjoni tal-M.A.401 sakemm mhux speċifikat mod ieħor mill-Anness II (Parti-145). Fejn hemm bżonn, l-għodda u t-tagħmir għandhom jiġu kkontrollati u kkalibrati skont standards rikonoxxuti uffiċjalment.

(c) L-erja li fiha titwettaq il-manutenzjoni għandha tkun organizzata sewwa u nadifa minn kull ħmieġ u kontaminazzjoni.

(d) Il-manutenzjoni kollha għandha titwettaq fi kwalunkwe limitazzjonijiet ambjentali speċifikati fid-dejta tal-manutenzjoni tal-M.A.401.

(e) Fil-każ ta' temp ħażin jew manutenzjoni fit-tul, għandhom jintużaw faċilitajiet xierqa.

(f) Wara li titlesta l-manutenzjoni kollha għandha titwettaq verifika ġenerali biex jiġi żgurat li l-inġenju tal-ajru jew il-komponent, ma għandu l-ebda għodda, tagħmir u kwalunkwe partijiet jew materjal estranju, u li l-pannelli kollha ta' aċċess maqlugħin, imwaħħlin mill-ġdid.

M.A.403 Difetti tal-inġenju tal-ajru

(a) Għandu jitranġa xi difett tal-inġenju tal-ajru li jipperikola b'mod serju is-sikurezza tat-titjira qabel xi titjira oħra.

(b) Il-persunal awtorizzat li jiċċertifika biss, skont M.A.801(b)1, M.A.801(b)2, M.A.801(c), M.A.801(d) jew l-Anness II (Parti 145) jista' jiddeċiedi, billi juża d-dejta tal-manutenzjoni skont l-M.A.401, jekk difett ta' inġenju tal-ajru jipperikolax b'mod serju is-sikurezza tat-titjira u għalhekk jiddeċiedi meta u liema azzjoni ta' rettifika għandha tittieħed qabel xi titjira oħra u liema rettifika ta' difett tista' tiġi postposta. Madankollu, dan ma jappilkax meta: 1. il-lista tat-tagħmir minimu approvat kif ordnata mill-awtorità kompetenti tintuża mill-bdot; jew, 2. id-difetti tal-inġenju tal-ajru jiġu definiti bħala aċċettabbli mill-awtorità kompetenti.

(c) Kull difett tal-inġenju tal-ajru li ma jkunx se jipperikola b'mod serju s-sikurezza tat-titjira għandu jiġi rettifikat malli jkun prattikabbli, wara d-data meta d-difett tal-inġenju tal-ajru kien identifikat l-ewwel darba u fi kwalunkwe limiti speċifikati fid-dejta tal-manutenzjoni.

(d) Kull difett mhux rettifikat qabel it-titjira għandu jkun reġistrat fis-sistema ta' reġistrazzjoni tal-manutenzjoni tal-inġenju tal-ajru skont l-M.A.305 jew is-sistema tar-reġistru tekniku tal-operatur kif applikabbli skont l-M.A.306.

IS-SOTTOPARTI E

KOMPONENTI

M.A.501 Stallazzjoni

(a) L-ebda komponent ma jista' jitwaħħal sakemm mhux f'kondizzjoni sodisfaċenti, kien rilaxxat b'mod xieraq għas-servizz fuq Formola 1 tal-EASA jew ekwivalenti u jiġi mmarkat f'konformità mal-Anness I (Parti-21), is-Sottoparti Q, sakemm ma jiġix speċifikat mod ieħor fl-Anness I (Parti-21) tar-Regolament (UE) Nru 748/2012, l-Anness II (Parti-145) jew is-Sottoparti F, it-Taqsima A tal- Anness I ta' dan ir-Regolament.

(b) Qabel l-istallazzjoni ta' komponent fuq inġenju tal-ajru, il-persuna jew l-organizzazzjoni approvata tal-manutenzjoni għandha tiżgura li l-komponent partikolari hu eliġibbli biex jitwaħħal meta modifika differenti u/jew konfigurazzjonijiet ta' direttivi dwar l-ajrunavigabbiltà jistgħu jkunu applikabbli.

(c) Partijiet standard għandhom jitwaħħlu biss fuq inġenju tal-ajru jew komponent meta d-dejta tal-manutenzjoni tispeċifika l-parti standard partikolari. Il-partijiet standard għandhom jitwaħħlu biss meta jkun akkumpanjati minn evidenza ta' konformità traċċabbli għall-istandard applikabbli.

(d) Materjal li huwa jew materja prima jew materjal konsumabbli għandu jintuża biss fuq inġenju tal-ajru jew komponent meta il-manifattur tal-inġenju tal-ajru jew il-komponenet jiddikjara hekk fid-dejta rilevanti tal-manutenzjoni jew kif speċifikat fl-Anness II (Parti-145). Tali materjal għandu jintuża biss meta l-materjal jissodisfa l-ispeċifikazzjoni meħtieġa u għandu t-traċċabilità xierqa. Il-materjal kollu għandu jkun akkumpanjat minn dokumenti b'relazzjoni ċara mal-materjal partikolari u fih il-konformità mad-dikjarazzjoni tal-ispeċifikazzjoni flimkien mas-sors ta' manifattur u l-fornitur.

M.A.502 Manutenzjoni tal-komponenti

(a) Għajr għall-komponenti msemmija fil-punt 21A.307(c) tal-Anness I (Parti-21) għar-Regolament (UE) Nru 748/2012, il-manutenzjoni tal-komponenti għandha titwettaq minn organizzazzjonijiet tal-manutenzjoni approvati kif xieraq skont it-Taqsima A, is-Sottoparti F ta' dan l-Anness (Parti-M) jew l-Anness II (Parti-145).

(b) B'deoga mill-punt (a), il-manutenzjoni ta' komponent skont id-dejta tal-manutenzjoni tal-inġenju tal-ajru jew, jekk aċċettat mill-awtorità kompetenti, skont id-dejta tal-manutenzjoni tal-kompenenti, jista' jitwettaq minn organizzazzjoni bil-grad A approvata skont it-Taqsima A, is-Sottoparti F ta' dan l-Anness (Parti-M) jew mal-Anness II (Parti-145) kif ukoll minn persunal li jiċċertifika msemmi fil-punt M.A.801(b)2 waqt li dawn il-komponenti jkunu mwaħħlin fl-inġenju tal-ajru biss. Madanakollu, dawn l-organizzazzjonijiet jew persunal li jiċċertifika jistgħu jneħħu temporanjament dan il-komponent għall-manutenzjoni, biex itejbu l-aċċess għall-komponent, ħlief għal meta din it-tneħħija tiġġenera l-ħtieġa ta' manutenzjoni addizzjonali li mhijiex eliġibbli għad-dispożizzjonijiet ta' dan il-punt. Il-manutenzjoni tal-komponent imwettqa skont dan il-punt mhijiex eliġibbli għall-ħruġ ta' Formula 1 tal-EASA u għandha tkun suġġetta għar-rekwiżiti ta' ħruġ għall-użu ta' inġenju tal-ajru skont il-punt M.A.801.

(c) B'deroga mill-punt (a), il-manutenzjoni ta' komponent tal-magna/Ġeneratur Awziljari (APU) skont id-dejta tal-manutenzjoni tal-magna/APU jew, jekk aċċettat mill-awtorità kompetenti, skont id-dejta tal-manutenzjoni tal-kompenenti, jista' jitwettaq minn organizzazzjoni bil-grad B approvata skont it-Taqsima A, is-Sottoparti F ta' dan l-Anness (Parti-M) jew mal-Anness II (Parti-145) waqt li dawn il-komponenti jkunu mwaħħlin fl-inġenju tal-ajru biss. Madanakollu, dawn l-organizzazzjonijiet jew persunal li jiċċertifika bi grad B jistgħu jneħħu temporanjament dan il-komponent għall-manutenzjoni, biex itejbu l-aċċess għall-komponent, ħlief għal meta din it-tneħħija tiġġenera l-ħtieġa ta' manutenzjoni addizzjonali li mhijiex eliġibbli għad-dispożizzjonijiet ta' dan il-punt.

(d) B'deroga mill-punt (a) u l-punt M.A.801(b)2, il-manutenzjoni fuq komponent li jkun imwaħħal jew imneħħi temporanjament minn inġenju tal-ajru ELA1 li ma jintużax għat-trasport kummerċjali bl-ajru, u mwettqa skont id-dejta tal-manutenzjoni ta' komponent, tista' titwettaq minn persunal li jiċċertifika msemmi fil-punt M.A.801(b)2 ħlief għal: 1. eżami bir-reqqa qabel it-tiswija tal-komponenti barra l-magni u l-iskrejjen, u; 2. eżami bir-reqqa qabel it-tiswija tal-magni u l-iskrejjen ta' inġenji tal-ajru li mhumiex CS-VLA, CS-22 u LSA. Il-manutenzjoni tal-komponenti imwettqa skont dan il-punt (d) mhijiex eliġibbli għall-ħruġ ta' Formola 1 tal-EASA u għandha tkun suġġetta għar-rekwiżiti ta' ħruġ għall-użu ta' inġenju tal-ajru skont il-punt M.A.801.

(e) Il-manutenzjoni ta' komponenti msemmija fil-21A.307(c) tal-Anness I (Parti-21) taar-Regolament (UE) 748/2012 għandha titwettaq minn organizzazzjoni ggradata A approvata skont it-Taqsima A, is-Sottoparti F ta' dan l-Anness (Parti-M) jew il-Parti-145, minn persunal li jiċċertifika msemmi fil-punt M.A.801(b)2 jew minn sid pilota msemmi fil-punt M.A.801(b)3 filwaqt li komponent bħal dan jitwaħħal fl-inġenju tal-ajru jew jitneħħa temporanjament għal aċċess aħjar. Il-manutenzjoni tal-komponent imwettqa skont dan il-punt mhijiex eliġibbli għall-ħruġ ta' Formula 1 tal-EASA u għandha tkun suġġetta għar-rekwiżiti ta' ħruġ għall-użu ta' inġenju tal-ajru skont il-punt M.A.801.

M.A.503 Komponenti li jistgħu jintużaw għal żmien limitat

(a) Komponenti mwaħħla li jistgħu jintużaw għal żmien limitat ma għandhomx jaqbżu ż-żmien limitat tal-użu approvat kif speċifikat fil-programm ta' manutenzjoni approvat u d-direttivi dwar il-ajrunavigabbiltà, ħlief kif previst mill-punt M.A.504(c).

(b) It-tul ta' żmien tal-użu approvat espress fi żmien kalendarju, sigħat tat-tajran, inżul jew ċikli, kif xieraq.

(c) Fi tmien iż-żmien approvat tal-użu, il-komponent għandu jitneħħa mill-inġenju tal-ajru għall-manutenzjoni, jew għar-rimi fil-każ ta' komponenti b'limitu tal-użu ċċertifikat.

M.A.504 Kontroll ta' komponenti li ma jistgħux jintużaw aktar

(a) Komponent għandu jitqies li ma jistax jintuża aktar f'xi waħda miċ-ċirkostanzi li ġejjin: 1. skadenza tal-limitu tal-ħajja tas-serivzz kif definit fil-programm ta' mauntenzjoni; 2. In-nonkonformità mad-direttivi applikabbli dwar l-ajrunavigabbiltà u rekwiżit ieħor dwar l-kontinwità tal-ajrunavigabbiltà ordnata mill-Aġenzija; 3. l-assenza ta' informazzjoni meħtieġa biex ikun determinat l-istatus tal-ajrunavigabbiltà jew l-eliġibilità għall-istallazzjoni; 4. Evidenza tad-difetti jew il-ħsarat; 5. l-involvimenti f'inċident jew aċċident li probabbli se jaffettwa l-kontinwità tal-użu tiegħu;

(b) Komponenti li ma jissewwewx għandhom ikunu identifikati u maħżuna f'post sigur taħt il-kontroll ta' organizzazzjoni approvata tal-manutenzjoni sakemm tittieħed deċiżjoni dwar l-istatus ġejjieni ta' dawn il-komponenti. Madankollu, għal inġenju tal-ajru mhux użat għat-trasport kummerċjali bl-ajru, barra minn inġenji tal-ajru kbar, il-persuna jew l-organizzazzjoni li ddikjarat li l-komponent ma jissewwiex tista' tittrasferixxi l-kustodja tal-komponent, wara li tidentifikah bħala li ma jissewwiex, lil sid l-inġenju tal-ajru sakemm dan it-trasferiment ikun rifless fil-ġurnal tal-inġenju tal-ajru jew tal-magna jew tal-komponent.

(c) Komponenti li laħqu l-limitu ċertifikat tal-ħajja tagħhom jew difett li ma jissewwiex għandu jiġi kklassifikat bħala mhux salvabbli u ma għandux jitħalla jidħol mill-ġdid fis-sistema tal-forniment tal-komponeneti, sakemm il-limiti ċertifikati tal-ħajja ma kinux estiżi jew soluzzjoni ta' tiswija ġiet approvata skont il-punt M.A.304.

(d) Kull persuna jew organizzazzjoni responsabbli skont dan l-Anness (Parti-M) għandha, fil-każ ta' komponenti mhux salvabbli skont il-paragrafu (c): 1. żżomm tali komponent fil-punt (b) il-lokazzjoni, jew; 2. tirranġa li dan il-komponent jitkisser b'tali mod li jiġi żgurat li ma jkunx ekonomikament salvabbli jew riparabbli qabel ma ċċedi r-responsabbiltà għal tali komponenet.

(e) Minkejja l-punt (d) persuna jew organizzazzjoni responsabbli skont il-Parti-M tista' tittrasferixxi r-responsabbiltà tal-komponeneti klassifikati bħala mhux salvabbli lil organizzazzjoni għat-taħriġ jew ir-riċerka mingħajr ma jitkisser.

IS-SOTTOPARTI F

ORGANIZZAZZJONI TAL-MANUTENZJONI

M.A.601 Ambitu

Din is-Sottoparti tistabbilixxi r-rekwiżiti li għandhom jintlaħqu minn organizzazzjoni biex tikkwalifika għall-ħruġ jew il-kontinwazzjoni ta' approvazzjoni għall-manutenzjoni tal-inġenju tal-ajru u l-kompenenti mhumiex elenkati fil-punt M.A.201(g).

M.A.602 Applikazzjoni

Applikazzjoni għall-ħruġ jew bidla fl-approvazzjoni ta' organizzazzjoni tal-manutenzjoni għandha ssir fuq formola u b'mod stabbiliti mill-awtorità kompetenti.

M.A.603 Termini tal-approvazzjoni

(a) Organizzazzjoni involuta f'attivitajiet soġġetti għal din is-Sottoparti m'għandhiex teżerċita l-attivitajiet tagħha jekk ma tkunx approvata mill-awtorità kompetenti. L-Appendiċi V tal-Anness I (Parti-M) jipprovdi l-mudell taċ-ċertifikat għal din l-approvazzjoni.

(b) Il-manwal tal-organizzazzjoni tal-manutenzjoni msemmi fil-punt M.A.604 għandu jispeċifika l-ambitu tax-xogħol li huwa meqjus li jikkostitwixxi approvazzjoni. L-Appendiċi IV tal-Anness I (Parti-M) jiddefinixxi l-klassijiet u l-klassifikazzjonijiet kollha possibbli taħt is-Sottoparti F ta' dan l-Anness (Parti-M).

(c) Organizzazzjoni approvata tal-manutenzjoni tista' tiffabbrika, konformi mad-dejta tal-manutenzjoni, firxa ristretta ta' parts għall-użu waqt ix-xogħol li jkun għaddej fil-faċilitajiet tagħha, kif identifikat fil-manwal tal-organizzazzjoni tal-manutenzjoni.

M.A.604 Manwal tal-organizzazzjoni tal-manutenzjoni

(a) L-organizzazzjoni tal-manutenzjoni għandha tipprovdi manwal li fih ta' mill-inqas l-informazzjoni li ġejja: 1. dikjarazzjoni ffirmata mill-maniġer responsabbli li jikkonferma li l-organizzazzjoni se taħdem kontinwament f'konformità mal-Anness I (Part-M) u l-manwal kull ħin, u; 2. l-ambitu tax-xogħol tal-organizzazzjoni, u; 3. It-titl(i) u l-ismi(jiet) tal-persun(i) msemmija fil-punt M.A.606(b), u; 4. ċart tal-organizzazzjoni marbuta mal-ktajjen ta' responsabbiltà bejn il-persun(i) msemmija fil-punt M.A.606(b), u; ▼M1 5. lista tal-istaff li jiċċertifika u, jekk applikabbli, l-istaff għar-reviżjoni tal-ajrunavigabbiltà u l-istaff responsabbli għall-iżvilupp u l-ipproċessar tal-programm ta' manutenzjoni, bl-ambitu tal-approvazzjoni tagħhom, u; 6. lista tal-postijiet fejn issir il-manutenzjoni, flimkien ma' deskrizzjoni ġenerali tal-faċilitajiet, u; ▼B 7. proċeduri li jispeċifikaw kif l-organizzazzjoni tal-manutenzjoni tiżgura l-konformità ma' din il-Parti, u; 8. il-proċedur(i) ta' emendi tal-manwal tal-l-organizzazzjoni tal-manutenzjoni.

(b) Il-manwal tal-organizzazzjoni tal-manutenzjoni u l-emendi tiegħu għandhom ikunu approvati mill-awtorità kompetenti.

(c) Minkejja il-punt (b) emendi minuri fil-manwal jistgħu jkunu approvati permezz ta' proċedura (minn hawn 'il quddiem msejħa approvazzjoni indiretta).

M.A.605 Faċilitajiet

L-organizzazzjoni għandha tiżgura li:

(a) Il-faċiltajiet huma provduti għax-xogħol kollu ppjanat, ħwienet tax-xogħol u pjattaformi huma segregati kif xieraq, biex tiġi żgurata l-protezzjoni mill-kontaminazzjoni u l-ambjent.

(b) Tiġi pprovduta akkomodazzjoni ta' uffiċċju għall-maniġment tax-xogħol kollu ppjanat inkluż, b'mod partikoalri, ir-rekords tal-manutenzjoni kompluti.

(c) Jiġu pprovduti faċilitajiet ta' ħżin sikur għall-komponenti, it-tagħmir, l-għodda u l-materjal. Il-kondizzjonijiet tal-ħżin għandhom jiżguraw segregazzjoni ta' komponeneti u materjal mhux tajbin biex jintużaw minn komponeneti, materjal, tagħmir u għodda oħra. Il-kondizzjonijiet tal-ħżin għandhom ikunu f'konformità mal-istruzzjonijiet tal-manifatturi u l-aċċess għandu jkun ristrett għall-persunal awtorizzat.

M.A.606 Rekwiżiti tal-persunal

(a) L-organizzazzjoni għandha taħtar maniġer responsabbli, li għandu l-awtorità tal-ażjenda biex jiżgura li l-manutenzjoni meħtieġa mill-klijent tista' tiġi ffinanzjata u titwettaq skont l-istandard meħtieġ ta' din il-Parti.

(b) Għandha tiġi nominata persuna jew grupp ta' persuni bir-responsabbiltà li tiġi żgurata li l-organizzazzjoni tkun dejjem f'konformità ma' din is-Sottoparti. Fl-aħħar mill-aħħar tali persun(i) għandhom ikunu responsabbli għall-maniġer responsabbli.

(c) Il-persuni kollha msemmija fil-punt (b) għandhom ikunu kapaċi juru l-għarfien relevanti, l-isfond u l-esperjenza xierqa marbuta mal-manutenzjoni tal-inġenju tal-ajru u/jew il-komponent.

(d) L-organizzazzjoni għandha jkollha persunal xieraq għall-kuntratti tax-xogħol normalment mistennija. L-użu temporanju ta' persunal sottokuntrattat huwa permess fil-każ ta' xogħol kkuntrattat aktar mill normalment mistenni u għall-persunal li ma joħroġx ċertifikat ta' rilaxx għas-servizz.

▼M1

(e) Għandha tintwera u tiġi rreġistrata l-kwalifika tal-persunal kollu involut fil-manutenzjoni, fir-reviżjonijiet tal-ajrunavigabbiltà u fl-iżvilupp tal-programmi ta' manutenzjoni.

▼B

(f) Il-persunal li jwettaq kompiti speċjalizzati bħalma hu l-welding, ttestjar/spezzjoni mhux distruttiv ħlief għall-kuntrast tal-kuluri għandu jkun kwalifikat f'konformità mal-istandard uffiċjalment rikonoxxut.

(g) L-organizzazzjoni tal-manutenzjoni għandha jkollha biżżejjed persunal li jiċċertifika biex joħroġ ċertifikati ta' rilaxx għas-servizz skont l-M.A.612 u l-M.A.613 għall-inġenji tal-ajru u l-komponeneti. Dan il-persunal għandu jikkonforma mar-rekwiżiti tal-Anness III (Parti-66).

(h) B'deroga mill-punt (g), l-organizzazzjoni tista' tuża persunal li jiċċertifika kkwalifikat skont id-dispożizzjonijiet li ġejjin meta jipprovdu appoġġ ta' manutenzjoni lil operaturi involuti f'operazzjonijiet kummerċjali, suġġetti għall-proċeduri xierqa li jridu jkunu approvati bħala parti mill-manwal tal-organizzazzjoni: 1. Għal direttiva ripetittiva dwar l-adegwatezza għall-avjazzjoni qabel it-titjira li b'mod speċifiku tiddikjara li l-ekwipaġġ tat-titjira jista' jwettaq din id-direttiva dwar il-ajrunavigabbiltà, l-organizzazzjoni tista' toħroġ awtorizzazzjoni limitata ta' persunal li jiċċertifika lill-kmandant tal-inġenju tal-ajru fuq il-bażi tal-liċenzja li jkollu l-ekwipaġġ tat-titjira, sakemm, l-organizzazzjoni tiżgura li twettaq biżżejjed taħriġ prattiku biex ikun żgurat li din il-persuna tista' twettaq id-direttiva tal-adegwatezza għall-avjazzjoni skont l-istandard meħtieġ. 2. Fil-każ ta' inġenju tal-ajru li jopera 'l bogħod minn post appoġġjat, l-organizzazzjoni tista toħroġ awtorizzazzjoni limitata ta' persunal li jiċċertifika lill-kmandant tal-inġenju tal-ajru fuq il-bażi tal-liċenzja li jkollu l-ekwipaġġ tat-titjira, sakemm, l-organizzazzjoni tiżgura li twettaq biżżejjed taħriġ prattiku biex ikun żgurat li din il-persuna tista' twetttaq il-kompitu skont l-istandard meħtieġ.

▼M1

(i) Jekk l-organizzazzjoni twettaq reviżjonijet tal-ajrunavigabbiltà u toħroġ iċ-ċertifikat tar-reviżjoni tal-ajrunavigabbiltà korrispondenti għal inġenji tal-ajru ELA1 mhux involuti f'operazzjonijiet kummerċjali skont il-M.A.901(l), għandu jkollha staff għar-reviżjoni tal-ajrunavigabbiltà kwalifikat u awtorizzat skont il-M.A.901(l)(1).

(j) Jekk l-organizzazzjoni hija involuta fl-iżvilupp u l-ipproċessar tal-approvazzjoni tal-programm ta' manutenzjoni għall-inġenji tal-ajru ELA2 mhux involuti f'operazzjonijiet kummerċjali skont il-M.A.201(e)(ii), għandu jkollha staff kwalifikat li jkun kapaċi juri għarfien u esperjenza rilevanti.

▼M1

M.A.607 L-istaff li jiċċertifika u l-istaff għar-reviżjoni tal-kontinwità fl-ajrunavigabbiltà

▼B

(a) Minbarra M.A.606(g), il-persunal li jiċċertifika jista' jeżerċita l-privileġġi tiegħu biss jekk l-organizzazzjoni tiżgura: 1. li l-persunal li jiċċertifika jista' juri li jissodisfa r-rekwiżiti tal-punt 66.A.20(b) tal-Anness III (Parti-66), minbarra meta l-Anness III (Parti-66) tirreferi għal regolament ta' Stat Membru, u f'dak il-każ huma għandhom jissodisfaw ir-rekwiżiti ta' dan ir-regolament, u; 2. li l-persunal li jiċċertifika għandu għarfien adegwat tal-inġenju tal-ajru u/jew il-komponent(i) tiegħu li għandhom ikunu taħt manutenzjoni flimkien mal-proċeduri assoċjati tal-organizzazzjoni.

(b) Fil-każi mhux previsti li ġejjin, meta inġenju tal-ajru huwa miżmum milli jtir f'post differenti mill-bażi prinċipali fejn ebda persunal li jiċċertifika xieraq mhu disponibbli, l-organizzazzjoni tal-manutenzjoni li għandha l-kuntratt biex tipprovdi appoġġ għall-manutenzjoni tista' toħroġ awtorizzazzjoni ta' ċertifikazzjoni ta' darba: 1. lill-wieħed mill-impjegatli li għandu l-kwalifika tat-tip fuq ingenju tal-ajru b'teknoloġija, kostruzzjoni u sistemi simili; jew 2. lil xi persuna b'mhux inqas minn tliet snin esperjenza fil-manutenzjoni u li għandha liċenzja tal-manutenzjoni tal-inġenji tal-ajru ICAO valida ggradata għat-tip ta' inġenju tal-ajru li għandu bżonn ċertifikazzjoni sakemm m'hemm ebda organizzazzjoni approvata skont din il-Parti f'dak il-post u l-organizzazzjoni li għandha l-kuntratt għandha evidenza fil-fajl tal-esperjenza u l-liċenzja ta' dik il-persuna. ►M1 Kull każ bħal dan għandu jkun irrappurtat lill-awtorità kompetenti fi żmien sebat ijiem minn meta ħarġet din l-awtorizzazzzjoni ta' ċertifikazzjoni. ◄ L-organizzazzjoni ta' manutenzjoni approvata li toħroġ awtorizzazzjoni ta' ċertifikazzjoni ta' darba għandha tiżgura li kull manutenzjoni bħal din li tista' teffettwa s-sikurezza ta' titjira tkun iċċekkjata.

▼M1

(c) L-organizzazzjoni ta' manutenzjoni approvata għandha tirreġistra d-dettalji kollha rigward l-istaff li jiċċertifika u l-istaff għar-reviżjoni tal-ajrunavigabbiltà u għandha żżomm lista attwali tal-istaff kollu li jiċċertifika u l-istaff għar-reviżjoni tal-ajrunavigabbiltà, flimkien mal-ambitu tal-approvazzjoni tagħhom bħala parti mill-manwal tal-organizzazzjoni skont il-punt M.A.604(a)5.

▼B

M.A.608 Komponenti, tagħmir u għodod

(a) L-organizzazzjoni għandha: 1. iżomm it-tagħmir u l-għodda speċifikata fid-dejta tal-manutenzjoni deskritta fil-punt M.A.609 jew l-ekwivalenti vverifikati kif elenkat fil-manwal tal-organizzazzjoni ta' manutenzjoni kif meħtieġ għall-manutenzjoni ta' kuljum fl-ambitu tal-applikazzjoni tal-approvazzjoni; and, 2. turi li għandha aċeess għat-tagħmir u l-għodod kollha użati biss ta' kultant.

(b) l-għodda u t-tagħmir għandhom jiġu kkontrollati u kkalibrati skont standard uffiċjalment rikonoxxut. Ir-rekords ta' dawn il-kalibrazzjonijiet u l-istandard użat għandhom jinżammu mill-organizzazzjoni.

(c) L-organizzazzjoni għandha tispezzjona, tikklassifika u tissepara b'mod xieraq il-komponeneti kollha li jiddaħħlu.

M.A.609 Dejta ta' manutenzjoni

L-organizzazzojni approvata tal-manutenzjoni għandha żżomm u tuża dejta attwali ta' manutenzjoni applikabbli speċifikata fil-punt M.A.401 fit-twettiq tal-manutenzjoni inklużi l-modifiki u t-tiswijiet. Fil-każ tad-dejta tal-manutenzjoni provduta mill-klijent, hu neċessarju biss li jkollha tali dejta when ikun qed isir ix-xogħol.

M.A.610 Ordnijiet ta' xogħol ta' manutenzjoni

Qabel jibda x-xogħol ta' manutenzjoni għandha tkun miftehma ordni ta' xogħol bil-miktub bejn l-organizzazzjoni u l-organizzazzjoni li qed titlob il-manutenzjoni biex ikun stabbilit b'mod ċar ix-xogħol ta' manutenzjoni li għandu jsir.

M.A.611 Standards ta' manutenzjoni

Kull manutenzjoni għadha titwettaq skont ir-rekwiżiti tat-Taqsima A, is-Sottoparti D ta' dan l-Anness (Parti-M).

M.A.612 Ċertifikat għall-inġenji tal-ajru sabiex jinħarġu għall-użu

Mat-tlestija tal-manutenzjoni tal-inġenju tal-ajr meħtieġa kollha f'konformità ma' din is-Sottoparti, għandu jinħareġ ċertifikat għall-inġenji tal-ajru sabiex jinħarġu għall-użu skont M.A.801.

M.A.613 Ċertifikat għall-komponenti sabiex jinħarġu għall-użu

(a) Mat-tlestija tal-manutenzjoni tal-komponenti meħtieġa kollha f'konformità ma' din is-Sottoparti, għandu jinħareġ ċertifikat ta' ħruġ għall-użu tal-komponent skont il-punt M.A.802. Il-Formula 1 tal-EASA għandha tinħareġ għajr għal dawk il-komponenti li l-manutenzjoni tagħhom issir skont il-punti M.A.502(b), M.A.502(d) jew M.A.502(e) u l-komponenti ffabbrikati skont il-punt M.A.603(c).

(b) Iċ-ċertifikat għall-komponenti sabiex jinħarġu għall-użu, il-Formula 1 tal-EASA jista' jiġi ġġenerat minn dejtabejż ta' kompjuter.

▼M1

M.A.614 Rekords tar-reviżjoni tal-manutenzjoni u l-ajrunavigabbiltà

(a) L-organizzazzjoni tal-manutenzjoni approvata għandha tirreġistra d-dettalji kollha tax-xogħol mwettaq. Ir-rekords meħtieġa li juru li r-rekwiżiti ġew issodisfati għall-ħruġ taċ-ċertifikat ta' rilaxx għas-servizz inklużi d-dokumenti ta' rilaxx tas-sottokuntrattur u għall-ħruġ ta' kull ċertifikat u rakkomandazzjoni ta' reviżjoni tal-ajrunavigabbiltà għandhom jinżammu.

▼B

(b) L-organizzazzjoni tal-manutenzjoni approvata għandha tipprovdi kopja ta' kull ċertifikat ta' ħruġ għall-użu lil sid l-inġenju tal-ajru, flimkien ma' kopja ta' kwalunkwe dejta speċifika dwar tiswija/modifika użata għal tiswijiet/modifiki mwettqa.

▼M1

(c) L-organizzazzjoni tal-manutenzjoni approvata għandha żżomm kopja tar-rekords kollha tal-manutenzjoni u kwalunkwe dejta tal-manutenzjoni assoċjata għal tliet snin mid-data marbuta ma' meta l-inġenju tal-ajru jew il-komponent tal-inġenju tal-ajru ġie rilaxxat mill-organizzazzjoni tal-manutenzjoni approvata. Barra minn hekk, għandha tinżamm kopja tar-rekords kollha marbuta mal-ħruġ ta' rakkomandazzjonijiet u ta' ċertifikati ta' reviżjoni tal-ajrunavigabbiltà għal tliet snin mid-data tal-ħruġ u għandha tipprovdi kopja minnhom lil sid l-inġenju tal-ajru. 1. Ir-rekords skont dan il-punt għandhom jinħażnu b'tali mod li jiżgura li jitħarsu mill-ħsara, mit-tibdil jew mis-serq. 2. Il-ħardwer kollu tal-kompjuter użat sabiex isiru kopji “backup” għandu jinżamm f'postijiet differenti minn dawk li fihom id-dejta dwar ix-xogħol, b'tali mod li tkun żgurata l-kondizzjoni tajba tagħhom. 3. Meta organizzazzjoni tal-manutenzjoni approvata ttemm l-operat tagħha, ir-rekords kollha miżmuma tal-manutenzjoni li jkopru l-aħħar tliet snin għandhom jingħataw lill-aħħar sid jew klijent tal-inġenju tal-ajru jew komponent rispettiv jew għandhom jinħażnu kif speċifikat mill-awtorità kompetenti.

▼B

M.A.615 Privileġġi tal-organizzazzjoni

L-organizzazzjoni ta' manutenzjoni approvata skont it-Taqsima A, Sottoparti F ta' dan l-Anness (Parti-M), tista':

(a) tkompli manutenzjoni fuq kull inġenju tal-ajru u/jew komponent li għaliha tkun approvata fil-postijiet speċifikati fiċ-ċertifikat ta' approvazzjoni u fil-manwal tal-organizzazzjoni ta' manutenzjoni.

(b) tagħmel arranġamenti għat-twettiq ta' servizzi speċjalizzati, taħt il-kontroll tal-organizzazzjoni ta' manutenzjoni, għand organizzazzjoni oħra kkwalifikata b'mod adattat, suġġetta għal li jkunu stabbiliti proċeduri xierqa bħala parti mill-Manwal tal-Organizzazzjoni ta' Manutenzjoni tagħha kif approvat direttament mill-awtorità kompetenti.

(c) tkompli manutenzjoni fuq kull inġenju tal-ajru u/jew komponent li għalihom tkun approvata fi kwalunkwe post suġġetta għall-ħtieġa li din il-manutenzjoni titnissel jew minn qagħda fejn l-inġenju tal-ajru ma jkunx jista' jissewwa jew min-neċessità li jingħata appoġġ għal manutenzjoni ta' kultant, suġġetta għall-kundizzjonijiet speċifikati fil-Manwal tal-Organizzazzjoni tal-Manutenzjoni.

(d) toħroġ ċertifikati ta' ħruġ għall-użu mat-tlestija tal-manutenzjoni, skont il-punt M.A.612 jew il-punt M.A.613.

▼M1

(e) jekk speċifikament approvata biex tagħmel dan għall-inġenji tal-ajru ELA1 mhux involuti f'operazzjonijiet kummerċjali, 1. twettaq reviżjonijet tal-ajrunavigabbiltà u toħroġ iċ-ċertifikat ta' reviżjoni tal-ajrunavigabbiltà korrispondenti, skont il-kondizzjonijiet speċifikati fil-punt M.A.901(l), u 2. twettaq reviżjonijet tal-ajrunavigabbiltà u toħroġ rakkomandazzjonijiet korrispondenti, bil-kondizzjonijiet speċifikati fil-punt M.A.901(l) u l-M.A.904(a)2 u (b).

(f) tiżviluppa l-programm ta' manutenzjoni u tipproċessal-approvazzjoni tiegħu skont il-punt M.A.302 għall-inġenji tal-ajru tat-tip ELA 2 mhux involuti f'operazzjonijiet kummerċjali, bil-kondizzjonijiet speċifikati fil-punt M.A.201(e)(ii), u limitata għall-kategoriji tal-inġenji tal-ajru mniżżla fiċ-ċertifikat tal-approvazzjoni.

L-organizzazzjoni għandha twettaq manutenzjoni biss fuq inġenju tal-ajru jew il-komponent li għalih tkun approvata meta l-faċilitajiet, it-tagħmir, l-għodda, il-materjal, id-dejta tal-manutenzjoni u l-istaff li jiċċertifika kollha jkunu disponibbli.

▼B

M.A.616 Reviżjoni organizzattiva

Biex ikun żgurat li l-organizzazzjoni ta' manutenzjoni approvata tkompli tissodisfa r-rekwiżiti ta' din is-Sottoparti, għandha torganizza, fuq bażi regolari, reviżjonijiet organizzattivi.

M.A.617 Bidliet fl-organizzazzjoni approvata tal-manutenzjoni

Sabiex l-awtorità kompetenti tkun tista' tiddetermina l-konformità kontinwata ma' din il-Parti, l-organizzazzjoni approvata tal-manutenzjoni għandha tavżaha b'xi proposta biex twettaq it-tibdiliet li ġejjin, qabel tali tibdiliet iseħħu:

1. isem l-organizzazzjoni;

2. Il-lok tal-organizzazzjoni;

3. lokazzjonijiet addizzjonali tal-organizzazzjoni;

4. Il-maniġer responsabbli;

5. Xi wieħed mill-persuni speċifikati fil-punt M.A.606(b);

▼M1

6. Il-faċiltajiet, it-tagħmir, l-għodda, il-materjal, il-proċeduri, l-ambitu tax-xogħol u l-istaff li jiċċertifika u l-istaff għar-reviżjoni tal-ajrunavigabbiltà li jistgħu jaffettwaw l-approvazzjoni.

▼B

Fil-każ tat-tibdiliet proposti fil-persunal mhux magħrufa mill-maniġment minn qabel, dawn it-tibdiliet għandhom ikunu notifikati malajr mill-aktar fis possibbli.

M.A.618 Validità kontinwata tal-approvazzjoni

(a) Għandha tinħareġ approvazzjoni għal tul ta' żmien indefinit. Din għandha tibqa' valida bil-kundizzjoni li: 1. l-organizzazzjoni tibqa' konformi ma' din il-Parti, skont id-dispożizzjonijiet marbuta mat-trattament tar-riżultati kif speċifikat skont il-punt M.A.619, u; 2. l-awtorità kompetenti li qed tingħata l-aċċess għall-organizzazzjoni biex tiddetermina l-konformità kontinwata ma' din il-Parti, u; 3. l-approvazzjoni ma tiġix irtirata jew revokata;

(b) Meta jiġi rtirat jew revokat, iċ-ċertifikat ta' approvazzjoni għandu jintbagħat lura lill-awtorità kompetenti.

M.A.619 Riżultati

(a) Sejba ta' livell 1 hija kull nuqqas ta' konformità sinifikanti mar-rekwiżiti tal-Parti-M li jbaxxi l-istandards ta' sikurezza u li jipperikola serjament is-sikurezza tat-titjira.

(b) Sejba ta' livell 2 hija kull nuqqas ta' konformità mar-rekwiżiti tal-Parti-M li jista' jbaxxi l-istandard ta' sikurezza u possibbilment jipperikola s-sikurezza tat-titjira.

(c) Wara li jkun irċieva n-notifika tas-sejbiet skont il-punt M.B.605, id-detentur tal-approvazzjoni tal-organizzazzjoni ta' manutenzjoni għandu jiddefinixxi pjan ta' azzjoni korrettiv u juri azzjoni korrettiva għas-sodisfazzjoni tal-awtorità kompetenti fi żmien perjodu maqbul ma' din l-awtorità.

IS-SOTTOPARTI G

ORGANIZZAZZJONI TAL-ĠESTJONI TAL-KONTINWITÀ TAL-AJRUNAVIGABBILTÀ

M.A.701 Ambitu

Din is-Sottoparti tistabbilixxi r-rekwiżiti li għandhom jintleħqu minn organizzazzjoni biex tikkwalifika għall-ħruġ jew il-kontinwazzjoni ta' approvazzjoni għall-ġestjoni tal-kontinwità tal-ajrunavigabbiltà tal-inġenji tal-ajru.

M.A.701 Applikazzjoni

Applikazzjoni għall-ħruġ jew bdil fl-approvazzjoni ta' organizzazzjoni tal- tal-kontinwità tal-ajrunavigabbiltà għandha ssir fuq formola u b'mod stabbiliti mill-awtorità kompetenti.

M.A.703 Termini tal-approvazzjoni

(a) l-għoti ta' approvazzjoni huwa indikat mill-ħruġ taċ-ċertifikat inkluż fl-Appendiċi VI mill-awtorità kompetenti.

(b) Minkejja l-punt (a), għall-trasport kummerċjali bl-ajrul-approvazzjoni għandha tkun parti miċ-certifikat tal-Operatur bl-ajru maħruġ mill-awtorità kompetenti, għall-inġenju tal-ajru operat.

(c) L-ambitu ta' applikazzjoni tax-xogħol meqjus li jikkostitwixxi l-approvazzjoni għandu jkun speċifikat fl-espożizzjoni tal-ġestjoni tal-kontinwità tal-ajrunavigabbiltà skont il-punt M.A. 704.

M.A.704 Espożizzjoni tal-ġestjoni tal-kontinwità tal-ajrunavigabbiltà

(a) L-organizzazzjoni tal-ġestjoni tal-kontinwità tal-ajrunavigabbiltà għandha tipprovdi espożizzjoni tal-ġestjoni tal-kontinwità tal-ajrunavigabbiltà li tinkludi l-informazzjoni li ġejja: 1. dikjarazzjoni ffirmata mill-maniġer responsabbli li tikkonferma li l-organizzazzjoni se taħdem f'konformità ma' din il-Parti u l-espożizzjoni l-ħin kollu, u; 2. l-ambitu tax-xogħol tal-organizzazzjoni, u; 3. it-titlu(i) u isem(ismijiet) tal-persuna(i) msemmija fil-punti M.A.706(a), M.A.706(c), M.A.706(d) u M.A.706(i); u 4. skema organizzattiva li turi l-ktajjen assoċjati tar-responsabbiltà bejn il-persuni kollha msemmija fil-punti M.A.706(a), M.A.706(c), M.A.706(d) u M.A.706(i), u; 5. lista tal-persunal tal-ajrunavigabbiltà msemmi fil-punt M.A.707, li tispeċifika, fejn applikabbli, il-persunal awtorizzat li joħroġ permessi għat-tajran skont il-punt M.A.711(c), u; 6. deskrizzjoni ġenerali u lokazzjoni tal-faċilitajiet, u; 7. Il-proċeduri li jispeċifikaw kif l-organizzazzjoni tal-ġestjoni tal-kontinwità tal-ajrunavigabbiltà tiżgura konformità ma' din il-Parti, u; 8. proċeduri tal-emendi tal-espożizzjoni tal-ġestjoni tal-kontinwità tal-ajrunavigabbiltà, u; 9. lista tal-programmi ta' manutenzjoni ta' inġenji tal-ajru approvati, jew, għall-inġenji tal-ajru mhux involuti fil-trasport kummerċjali bl-ajru, il-lista tal-programmi ta' manutenzjoni “ġeneriċi” u “bażiċi”.

(b) Id-dokumentazzjoni dwar il-ġestjoni tal-kontinwità tal-ajrunavigabbiltà u l-emendi tagħha għandhom jiġu approvati mill-awtorità kompetenti.

(c) Minkejja l-punt (b), emendi minuri għall-espożizzjoni jistgħu jkunu approvati indirettament permezz ta' proċedura ta' approvazzjoni indiretta. Il-proċedura indiretta għandha tiddefinixxi l-emendi minuri eliġibbli, għandha tkun stabbilita mill-organizzazzjoni tal-ġestjoni tal-adegwatezza għall-avjazzjoni kontinwata kontinwità tal-ajrunavigabbiltà bħala parti mill-espożizzjoni u tkun approvat mill-awtorità kompetenti responsabbli għal dik l-organizzazzjoni tal-ġestjoni tal-adegwatezza għall-avjazzjoni kontinwata.

M.A.705 Faċilitajiet

L-organizzazzjoni ta' ġestjoni tal-kontinwità tal-ajrunavigabbiltà għandha tipprovdi akkomodazzjoni tal-uffiċċju xierqa f'postijiet xierqa għall-persunal speċifikat fil-punt M.A. 706.

M.A.706 Rekwiżiti tal-persunal

(a) L-organizzazzjoni se taħtar maniġer responsabbli, li għandu l-awtorità korporattiva biex jiżgura li l-attivitajiet ta' ġestjoni tal-kontinwità tal-ajrunavigabbiltà jistgħu jiġu ffinanzjati u mwettqa f'konformità ma' din il-Parti.

(b) Għat-trasport kummerċjali bl-ajru l- punt (a) il-maniġer responsabbli għandu jkun il-persuna li għandha wkoll l-awtorità korporattiva biex tiżgura li l-operazzjonijiet kollha tal-operatur jistgħu jiġu ffinanzjati u mwettqa mal-istandard meħtieġ għall-ħruġ ta' ċertifikat tal-operatur tal-ajru.

(c) Persuna jew grupp ta' persuni għandha/għandhom jiġu nnominati bir-responsabbiltà li jiżguraw li l-organizzazzjoni dejjem tkun f'konformità ma' din is-Sottoparti. Fl-aħħar mill-aħħar, tali persuna(i) għandha/għandhom jaqgħu taħt l-awtorità tal-maniġer responsabbli.

(d) Għat-trasport kummerċjali bl-ajru, il-maniġer responsabbli għandu jaħtar persuna nominata f'kariga. Din il-persuna għandha tkun responsabbli mill-ġestjoni u s-superviżjoni tal-attivitajiet tal-kontinwità tal-ajrunavigabbiltà, skont il- punt (c).

(e) Il-persuna nominata f'kariga msemmija fil- punt (d) ma għandhiex tiġi impjegata minn organizzazzjoni approvata tal-Parti-145 skont il-kuntratt tal-operatur, sakemm l-awtorità kompetenti speċifikament ma taqbilx dwar dan.

(f) L-organizzazzjoni għandhu jkollha biżżejjed persunal kwalifikat xieraq għax-xogħol mistenni.

(g) Il-persuni kollha tal- punti (c) u (d) għandhom ikunu kapaċi juru l-għarfien rilevanti, sfond u esperjenza xierqa rigward tal-kontinwità tal-ajrunavigabbiltà.

(h) Il-kwalifika tal-persunal kollu involut fil-ġestjoni tal-kontinwità tal-ajrunavigabbiltà għandha tiġi rreġistrata.

(i) Għall-organizzazzjonijiet li jestendu ċ-ċertifikat ta' reviżjoni tal-ajrunavigabbiltà skont il-punti M.A.711(a)4 u M.A.901(f), l-organizzazzjoni għandha tinnomina persuni awtorizzati biex jagħmlu dan, suġġetti għall-approvazzjoni mill-awtorità kompetenti.

(j) L-organizzazzjoni għandha tiddefinixxi u żżomm aġġornat fl-espożizzjoni tal-ġestjoni tal-kontinwità tal-ajrunavigabbiltà, it-titlu(i) u isem(ismijiet) tal-persuna(i) msemmija fil-punti M.A.706(a), M.A.706(c), M.A.706(d) and M.A.706(i);

(k) Għall-inġenji tal-ajru kbar kollha u għal inġenji tal-ajru użati għat-trasport kummerċjali bl-ajru, l-organizzazzjoni għandha tistabbilixxi u tikkontrolla l-kompetenza tal-persunal involut fil-ġestjoni tal- tal-kontinwità tal-ajrunavigabbiltà, ir-reviżjoni tan-navigabbiltà u/jew il-verifiki tal-kwalità skont proċedura u sa standard maqbul mill-awtorità kompetenti.

M.A.707 Persunal għar-reviżjoni tal-kontinwità tal-ajrunavigabbiltà

(a) Sabiex tiġi approvata biex twettaq reviżjonijiet tal-ajrunavigabbiltà u, jekk applikabbli, toħroġ permessi għat-tajran, organizzazzjoni approvata tal-ġestjoni tal- tal-kontinwità tal-ajrunavigabbiltà għandu jkollha persunal xieraq tar-reviżjoni tan-navigabbiltà biex joħroġ ċertifikati tar-reviżjoni tal-ajrunavigabbiltà jew rakkomandazzjonijiet imsemmija fit-Taqsima A tas-Sottoparti I u, jekk applikabbli, biex joħroġ permess għat-tajran konformi mal-punt M.A.711(c): 1. Għall-inġenji tal-ajru kollha użati fit-trasport kummerċjali bl-ajru, u l-inġenji tal-ajru ta' aktar minn 2 730 kg MTOM, barra blalen, dan il-persunal għandu jkollu: (a) mill-inqas ħames snin esperjenza fl-adegwatezza għall-kontinwità tal-ajrunavigabbiltà; u (b) liċenzja xierqa konformi mal-Anness III (Parti-66) jew grad ajrunawtiku jew ekwivalenti, u u (c) taħriġ formali fil-manutenzjoni ajrunawtika; u (d) pożizzjoni fl-organizzazzjoni approvata b'responsabbiltajiet adattati. (e) Minkejja l-punti (a) sa (d), ir-rekwiżit stabbilit fil-punt M.A.707(a)1b jista' jinbidel ma' ħames snin esperjenza fil-manutenzjoni tan-navigabbiltà b'żieda ma' dawk diġà meħtieġa fil-punt M.A.707(a)1a. 2. Għall-inġenji tal-ajru kollha użati fit-trasport kummerċjali bl-ajru ta' 2 730 kg MTOM jew inqas, u blalen, dan il-persunal għandu jkollu: (a) mill-inqas tliet snin esperjenza fl-adegwatezza għall-avjazzjoni kontinwata, u (b) liċenzja xierqa konformi mal-Anness III (Parti-66) jew grad ajrunawtiku jew ekwivalenti, u u (c) taħriġ formali fil-manutenzjoni ajrunawtika; u (d) pożizzjoni fl-organizzazzjoni approvata b'responsabbiltajiet adattati. (e) Minkejja l-punti (a) sa (d), ir-rekwiżit stabbilit fil-punt M.A.707(a)2b jista' jinbidel ma' ħames snin esperjenza fil-kontinwità tal-ajrunavigabbiltà b'żieda ma' dawk diġà meħtieġa fil-punt M.A.707(a)2a.

▼M1

(b) L-istaff tar-reviżjoni tal-ajrunavigabbiltà maħtur mill-organizzazzjoni approvata tal-kontinwità fl-ajrunavigabbiltà jista' jinħariġlu biss awtorizzazzjoni mill-organizzazzjoni approvata tal-kontinwità fl-ajrunavigabbiltà meta tiġi aċċettata formalment mill-awtorità kompetenti wara t-tlestija sodisfaċenti ta' reviżjoni tal-ajrunavigabbiltà taħt is-superviżjoni tal-awtorità kompetenti jew taħt is-superviżjoni tal-istaff tar-reviżjoni tal-ajrunavigabbiltà tal-organizzazzjoni skont proċedura approvata mill-awtorità kompetenti.

▼B

(c) L-organizzazzjoni għandha tiżgura li l-persunal għar-reviżjoni tal-ajrunavigabbiltà tal-inġenju tal-ajru jista' juri esperjenza ta' ġestjoni tal-kontinwità tal-ajrunavigabbiltà riċenti xierqa.

(d) Il-persunal għar-reviżjoni tal-ajrunavigabbiltà għandu jiġi identifikat billi kull persuna tiġi elenkata fid-dokumentazzjoni dwar il-ġestjoni tal-kontinwità ajrunavigabbiltà flimkien mar-referenza ta' awtorizzazzjoni tar-reviżjoni tal-ajrunavigabbiltà tagħhom.

(e) L-awtorità kompetenti għandha żżomm rekord tal-persunal kollu għar-reviżjoni tal-ajrunavigabbiltà, li għandu jinkludi d-dettalji ta' kwalunkwe kwalifika adegwata li jkollu l-persunal flimkien ma' sommarju tal-esperjenza u t-taħriġ rilevanti fil-ġestjoni tal-kontinwità tal-ajrunavigabbiltà u kopja tal-awtorizzazzjoni. Dan ir-rekord għandu jinżamm sa sentejn wara li l-persunal għar-reviżjoni tal-ajrunavigabbiltà jkun ħalla l-organizzazzjoni.

M.A.708 Ġestjoni tal-kontinwità tal-ajrunavigabbiltà

(a) Il-ġestjoni tal-kontinwità tal-ajrunavigabbiltà kollha se titwettaq skont il-preskrizzjonijiet tal-M.A is-Sottoparti C.

(b) Għal kull inġenju tal-ajru ġestit, l-organizzazzjoni tal-ġestjoni tal-kontinwità tal-ajrunavigabbiltà approvata għandha: 1. tiżviluppa u tikkontrolla programm ta' manutenzjoni għall-inġenji tal-ajru ġestiti inkluż kwalunkwe programm ta' affidabbiltà applikabbli, 2. Tippreżenta l-programm ta' manutenzjoni ta' inġenju tal-ajru u l-emendi tiegħu lill-awtorità kompetenti għall-approvazzjoni, sakemm ma tkunx koperta minn proċedura ta' approvazzjoni indiretta skont il-punt M.A.302(c), u tipprovdi kopja tal-programm lis-sid tal-inġenju tal-ajru li mhux involut fi trasport kummerċjali bl-ajru, 3. tamministra l-approvazzjoni tal-modifiki u t-tiswijiet, 4. tiżgura li l-manutenzjoni kollha titwettaq f'konformità mal-programm ta' manutenzjoni approvat u rilaxxata skont it- Taqsima A, is-Sottoparti H ta' dan l-Anness (Parti M), 5. tiżgura li d-direttivi dwar l-ajrunavigabbiltà u d-direttivi operazzjonali kollha applikabbli ma' impatt tal-kontinwità tal-ajrunavigabbiltà, jiġu applikati, 6. tiżgura li d-difetti kollha skoperti matul il-manutenzjoni skedata jew irrappurtati jiġu kkoreġuti minn organizzazzjoni tal-manutenzjoni approvata kif xieraq, 7. tiżgura li meta huwa meħtieġ l-inġenju tal-ajru jittieħed għand organizzazzjoni ta' manutenzjoni approvata kif xieraq, 8. tikkoordina l-manutenzjoni skedata, l-applikazzjoni tad-direttivi dwar l-ajrunavigabbiltà, il-bdil ta' partijiet li jistgħu jintużaw għal żmien limitat, u twettaq spezzjonijiet tal-komponenti sabiex tiżgura li x-xogħol jitwettaq kif xieraq, 9. timmaniġġja u tarkivja r-rekords tal-kontinwità tal-ajrunavigabbiltà kollha u/jew ir-reġistru tekniku tal-operatur. 10. tiżgura li d-dikjarazzjoni dwar il-massa u l-bilanċ tirrifletti l-istat attwali tal-inġenju tal-ajru.

(c) Fil-każ tat-trasport kummerċjali bl-ajru, meta l-operatur ma jkunx approvat kif xieraq għall-Parti-145, l-operatur għandu jistabbilixxi kuntratt ta' manutenzjoni bil-miktub bejn l-operatur u organizzazzjoni approvati tal-Parti-145 jew operatur ieħor, iniżżel fid-dettal il-funzjonijiet speċifikati fil-punti M.A.301-2, M.A.301-3, M.A.301-5 u M.A.301-6, waqt li jiżgura li fl-aħħar mill-aħħar il-manutenzjoni kollha titwettaq minn organizzazzjoni ta' manutenzjoni approvata tal-Parti-145 Il-bażi tal-inġenji tal-ajru, il-kuntratti skedati tal-manutenzjoni bil-linja u l-kuntratti tal-manutenzjoni tal-magna, flimkien mal-emendi kollha, għandhom jiġu approvati mill-awtorità kompetenti. Madanakollu, fil-każ ta': 1. inġenju tal-ajru li jitlob manutenzjoni bil-linja mhux skedata, il-kuntratt jista' jieħu x-xejra ta' ordnijiet tax-xogħol individwali indirizzati lill-organizzazzjoni tal-manutenzjoni tal-Parti-145. 2. manutenzjoni tal-komponenti, inkluż il-manutenzjoni tal-magna, il-kuntratt kif imsemmi fil- punt (c) jista' jieħu x-xejra ta' ordnijiet tax-xogħol individwali indirizzati lill-organizzazzjoni tal-manutenzjoni tal-Parti-145.

M.A.709 Dokumentazzjoni

(a) L-organizzazzjoni approvata għall-ġestjoni tal-kontinwità tal-ajrunavigabbiltà għandha żżomm u tuża dejta attwali tal-manutenzjoni skont il-punt M.A.401 applikabbli fit-twettiq tal-kompiti tal-kontinwità tal-ajrunavigabbiltà msemmija fil-punt M.A.708. Din id-dejta għandha tkun ipprovduta mis-sid jew mill-operatur, sakemm kuntratt xieraq ikun stabbilit ma' dan is-sid jew l-operatur. F'każ bħal dan, l-organizzazzjoni tal-ġestjoni tal-kontinwità tal-ajrunavigabbiltà biss għandha bżonn iżżomm din id-dejta għat-tul tal-kuntratt, minbarra meta mitlub mill-punt M.A.714.

(b) Għall-inġenji tal-ajru mhux involuti fit-trasport kummerċjali bl-ajru, l-organizzazzjoni tal-ġestjoni tal-kontinwità tal-ajrunavigabbiltà approvata tista' tiżviluppa programmi ta' manutenzjoni “linji bażi” u/jew “ġeneriċi” biex tippermetti l-approvazzjoni inizjali u/jew l-estenzjoni tal-ambitu ta' applikazzjoni ta' approvazzjoni mingħajr ma jkollha l-kuntratti msemmija fl-Appendiċi I għal dan l-Anness (Parti-M). Mandankollu, dawn il-programmi ta' manutenzjoni “linji bażi” u/jew “ġeneriċi” ma jeskludux il-bżonn li jkun stabbilit Programm ta' Manutenzjoni tal-Inġenju tal-Ajru adegwat f'konformità mal-punt M.A.302 fi żmien xieraq qabel l-eżerċizzju tal-privileġġi msemmija fil-punt M.A.711.

M.A.710 Reviżjoni tal-manutenzjoni tan-navigabbiltà

(a) Sabiex ikun sodisfatt ir-rekwiżit għar-reviżjoni tal-ajrunavigabbiltà ta' inġenju tal-ajru msemmi fil-punt M.A.901, reviżjoni dokumentata bis-sħiħ tar-rekords tal-inġenju tal-ajru għandha titwettaq mill-organizzazzjoni tal-ġestjoni tal-kontinwità tal-ajrunavigabbiltà sabiex din tkun sodisfatta li: 1. is-sigħat tat-tajran u ċ-ċikli tat-tajran assoċjati tal-qafas, il-magna u l-iskrejjen ikunu ġew irreġistrati kif suppost; u 2. il-manwal tat-tajran ikun applikabbli għall-konfigurazzjoni tal-inġenju tal-ajru u jirrifletti l-aħħar status tar-reviżjoni; u 3. il-manutenzjoni kollha li għandha ssir lill-inġenju tal-ajru skont il-programm approvat tal-manutenzjoni tkun saret; u 4. kull difett magħruf ikun issewwa jew, meta applikabbli, ġestit b'mod ikkontrollat; u 5. id-direttivi kollha applikabbli tal-ajrunavigabbiltà jkunu ġew applikati u rreġistrati kif suppost; u 6. il-modifiki u t-tiswijiet kollha applikati lill-inġenju tal-ajru jkunu ġew irreġistrati u huma konformi mal-Anness I (Parti-21) tar-Regolament (UE) Nru 748/2012; u 7. il-komponenti kollha bi żmien limitat tal-użu installati fuq l-inġenju tal-ajru jkunu identifikati u rreġistrati kif suppost u ma jkunux qabżu l-limitu approvat taż-żmien tal-użu tagħhom; u 8. il-manutenzjoni kollha tkun inħarġet skont l-Anness I (Parti-M); u 9. id-dikjarazzjoni attwali dwar il-massa u l-bilanċ tirrifletti l-konfigurazzjoni tal-inġenju tal-ajru u hija valida; u 10. l-inġenju tal-ajru jikkonforma mal-aħħar reviżjoni tad-disinn tat-tip tiegħu approvat mill-Aġenzija; u 11. jekk meħtieġ, l-inġenju tal-ajru jkollu ċertifikat akustiku li jikkorrispondi għall-konfigurazzjoni attwali tal-inġenju tal-ajru f'konformità mas- mas-Sottoparti I tal-Anness (Parti-21) tar-Regolament (UE) Nru 748/2012.

(b) Il-persunal tar-reviżjoni tal-ajrunavigabbiltà tal-organizzazzjoni approvata tal-ġestjoni tal-kontinwità tal-ajrunavigabbiltà għandu jwettaq stħarriġ fiżiku tal-inġenju tal-ajru. Għal dan l-istħarriġ, il-persunal tar-reviżjoni tal-ajrunavigabbiltà li mhuwiex ikkwalifikat kif xieraq skont l-Anness III (Parti-66) għandu jkun assistit minn dan il-persunal kwalifikat.

(c) Perme